Yuxusuzluğun çox sadə 8 çarəsi » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Yuxusuz gecələrə son! Rahat yatmaq istəyirsinizsə, bu təkliflərə riayət edin... 1.\nKitab oxumaq da sizə yardım edə bilər. Bir müddət sakitləşdirici musiqilər dinləyib, ya da çox sevdiyiniz kitabı oxuya bilərsiniz! loading... guler19\n# 7 ★Mən bilirəm səndən necə qisas alacağımı!Sənə ərə gələcəm çürüdəcəm səni! tenha cicek\n# 6 Bir heyatim var adi ''MEN'' menasi ''SEN'' Nemka Matata\n# 2 Həyat fırtınanın keçməsini gözləmək deyil,Yağmurda da yeriyə bilməyi bacarmaqdır..! qanadli melek


4 azyaşlı qan parçalanması səbəbi ilə xəstəxanaya yerləşdirildi » Sumqayitfakt.az\nBaxılıb: 393 Tarix: 18-05-2018 12:33\nSumqayitfakt.Az apa-ya istinadən xəbər verir ki, Masallı rayon sakini, 2012-ci il təvəllüdlü Mustafa Mahir oğlu Əliyev, Lənkəran şəhər sakini, 2015-ci il təvəllüdlü Əli Vüsal oğlu Axundov, Lənkəranın Yuxarı Nüvədi kənd sakini, 2012-ci il təvəllüdlü Zeynəb Xanbaba qızı Əlizadə və Separadi kənd sakini, 2015-ci il təvəllüdlü Cəfərsadiq Tofiq oğlu Məmmədov vəziyyətlərinin pisləşməsi ilə əlaqədar xəstəxanaya yerləşdirilib.\nAzyaşlılara qan köçürülməsi ehtiyacı yaranıb, onlara qan vurulub, müalicələri davam etdirilir.\nBundan əvvəl daha iki uşaq eyni vəziyyətdə Lənkəran Rayon Mərkəzi Xəstəxanasının uşaq şöbəsinə gətirilib. Onlardan biri müalicə olunduqdan sonra evə buraxılsa da, digəri ağır vəziyyətdə Bakıya, Elmi-Tədqiqat Hematologiya və Transfuziologiya İnstitutuna göndərilib.\nMütəxəssislər bildirib ki, favizm irsi defekt nəticəsində qanda parçalanma yaranması ilə müşahidə olunan xəstəlikdir. Azərbaycanın bir sıra, o cümlədən cənub bölgəsində yayılıb. Bəzi qida məhsulları, xüsusilə paxlalıların qəbulu zamanı bu xəstələrin vəziyyəti pisləşir.


ABŞ-ın maliyyə naziri ‘jurnalistin itməsinə’ görə Səudiyyə konfransında iştirak etməyəcək\n2021, 20 Aprel, çərşənbə axşamı, Bakı vaxtı 14:59\nABŞ-ın maliyyə naziri Steven Mnuchin səudiyyəli jurnalist Jamal Khashoggi-nin yoxa çıxmasının arxasında bu ölkənin durması barədə iddialar yayıldıqdan sonra, Səudiyyə Ərəbistanında keçiriləcək investisiya konfransında iştirak etməyəcəyini bildirib.\nMnuchin oktyabrın 18-də Twitter-də yazıb ki, bu barədə qərar Ağ Evdə prezident Donald Trump və dövlət katibi Mike Pompeo-nun iştirakilə keçirilən müzakirədə qəbul olunub.\nPompeo bu həftə jurnalistin yoxa çıxması barədə müəmmanı müzakirə etmək üçün Riyada səfər etmiş, kral Salmanla görüşmüşdü.\nPompeo deyib ki, ABŞ bu barədə hər hansı qərar qəbul edənədək Səudiyyə Ərəbistanı və Türkiyənin apardığı araşdırmaların nəticələrini gözləyəcək.\nSəudiyyə rəhbərliyini kəskin tənqid edən Khashoggi oktyabrın 2-də Səudiyyənin İstanbuldakı konsulluğuna daxil olduqdan sonra yoxa çıxıb. Səudiyyə Ərəbistanı jurnalist barədə məlumata malik olmadığında israr edir.\nTürkiyə xəfiyyələri oktyabrın 17-18-də Sədiyyə konsulunun iqamətgahında axtarış aparıblar.\nBir çox qlobal liderlər jurnalist Khashoggi ilə əlaqədar yaranmış vəziyyətlə bağlı Səudiyyə Ərəbistanında keçiriləcək mötəbər investisiya konfransında iştirakdan imtina ediblər.\nBunların arasında Beynəlxalq Valyuta Fondunun rəhbəri Christine Lagarde, Dünya Bankının prezidenti Jim Yong Kim və Avropa ölkələrinin başçıları da var.


02:14 18 Sentyabr 2021\nArtıq 5 milyondan çox doza peyvənd vurulub\nÖzü gözə görünməsə də, fəsadları, fəlakətləri göz önündə olan, çoxunun həyatını yarımçıq qoyan, ya da doğmasını, əzizini əlindən alan yeni növ koronavirusun axırı hələ də görünmür.\nƏksinə, son günlər bu təhlükəli infeksiyaya yoluxma və ölüm hallarında artım müşahidə edilməyə başlayıb. Belə görünür ki, gözəgörünməz düşmən yenidən fəallaşıb. Həm də çox təəssüf ki, dondan-dona girərək öz meydanını genişləndirir. Koronavirusun yeni ştamlarının yayılması barədə xəbərlər bunu təsdiq edir.\nBütün dünyanın diqqətində olan məsələ\nƏslində, 2020-ci ilin martında Ümumdünya Səhiyyə Təşkilatı tərəfindən bütün dünyada pandemiya elan edilən yeni növ koronavirusun xislətinə bəşəriyyət artıq xeyli dərəcədə bələd olub.\nBir ildən artıqdır ki, bir çox ölkələrdə mübarizə aparılan COVID-19-un öhdəsindən tam gəlməyin, onu birdəfəlik məhv etməyin yolu, əlacı hələ mümkün olmasa da, yayılma sürətini azaltmaq üçün üsul və vasitələr tapılıb. Mütəxəssislər hələ də cidd-cəhdlə araşdırmaları davam etdirir. İndiyədək əldə olunmuş nəticələr göstərir ki, koronavirusa qarşı mübarizənin ən əhəmiyyətli vasitələrindən biri vaksinasiyadır. Dünyanın elm adamlarının fikri belədir ki, koronavirusun getdikcə müxtəlif qorxulu ştamları ortaya çıxsa da, ondan xilas yolu peyvəndləmədir. COVID-19-un təsirinin məhdudlaşdırılması, daha geniş yayılmasının qarşısının alınması istiqamətində aparılan mübarizədə vaksinasiyanın rolu böyükdür. Mütəxəssislərin qənaətincə, dünya əhalisi peyvəndlənmə ilə bu qlobal bəlaya qarşı kütləvi immunitet qazana və beləliklə, koronavirusdan xilas ola bilər.\nHazırda bütün dünyanın diqqəti bu məsələyə yönəlib. Bir sıra ölkələrdə peyvəndləmə prosesi gündən-günə genişlənməkdədir. Ourworldindata.org xəbər verib ki, artıq dünya miqyasında 4 milyard 70 milyon dozadan çox koronavirus vaksini vurulub. Məlumatda o da bildirilib ki, Çin bu siyahıda birinci sırada dayanıb. Sonrakı yerləri Hindistan, ABŞ, Braziliya, Almaniya, İngiltərə, Yaponiya, Türkiyə, Fransa, İtaliya, İndoneziya, Meksika, Rusiya və İspaniya tutub.\nQeyd edək ki, koronavirus infeksiyasına yoluxma səbəbilə həyatını itirənlərin sayına görə Azərbaycan əksər Avropa ölkələrindən və ümumilikdə dünyadan geri qalır. Bu istiqamətdə müsbət tendensiyanın davam etməsi üçün isə gərəkli addımlar atılır. Nazirlər Kabineti yanında Operativ Qərargahın qərarına əsasən, 2021-ci il 1 sentyabr tarixindən etibarən COVID-19 pasportu olmadan idarə, müəssisə, ictimai nəqliyyat, şadlıq və əyləncə mərkəzlərinə getmək mümkün olmayacaq.\nKoronavirusla mübarizə tədbirlərinin həyata keçirilməsinə ilk gündən böyük diqqət və məsuliyyətlə yanaşan Azərbaycan dövləti bu istiqamətdə bütün zəruri, əhəmiyyətli işlər görür. Respublikamız vaksinləri əldə edən, əhalinin kütləvi vaksinasiyasına başlayan ilk ölkələr sırasındadır. Azərbaycanda yanvar ayının 18-dən tibb işçilərinin peyvəndlənməsi ilə başlayan bu proses uğurla davam etdirilir. Artıq 5 milyondan çox doza peyvənd vurulub. Həmin peyvəndlərin tam təhlükəsiz olduğu, indiyədək ciddi əks göstəriş faktının qeydə alınmadığı məlumdur.\nBununla belə, Azərbaycanda son günlər koronavirusa yoluxma sayında artımın olması narahatlığa səbəb olmaqla yanaşı, bəzi suallar da ortaya çıxarır. Yenidən qapanmalara və sərt tədbirlərə ehtiyac yarana bilərmi? Vəziyyətin pisləşməyə doğru getməməsi, yoluxma sayında artımın olmaması üçün nə etmək lazımdır?\nNazirlər Kabineti yanında Operativ Qərargahın iyulun 26-da təşkil etdiyi brifinqdə qapanmaların deyil, bağlı müəssisələrin də açılması üçün müzakirələrin getdiyi açıqlanıb. Amma artıq bütün dünyada olduğu kimi, Azərbacanda da koronavirusun acı təcrübəsi var. Ölkə əhalisi bilir ki, COVID-19-un meydanını genişləndirməməsi üçün ehtiyatı əldən verməmək lazımdır. Mütəxəssislər bunun üçün Azərbaycanda peyvənd olunanların sayının əhalinin heç olmasa 80 faizini təşkil etməsinin vacibliyini bildirirlər. Bu göstəriciyə nail olsaq, ölkədə kollektiv immunitet formalaşacaq və qlobal koronavirus bəlasından qurtulacağıq. Bunları nəzərə alaraq, əhali qoyulan qaydalara riayət etməli, virusun hələ öz hökmranlığını qoruduğunu unutmamalı, sağlamlığının qayğısına qalmaq naminə peyvənd olunmalıdır.\nNəzərə almaq lazımdır ki, həyata keçirilən tədbirlərə ciddi yanaşmadan, əməl etmədən normal həyata dönmək mümkün deyil. Əks halda qadağaların davam etdirilməsindən başqa yol qalmayacaq.\nQlobal bəladan qurtulmaq istəyiriksə...\nİsraildə koronavirusa qarşı üçüncü doza vaksinasiyaya başlanılıb. Bu barədə ölkənin Nazirlər Kabineti məlumat yayıb. Bildirilib ki, bu mərhələdə 60 yaşdan yuxarı şəxslərə vaksin vurulacaq. Üçüncü doza vaksinin vurulması üçün şəxslərin ikinci doza peyvəndlənməsindən beş ay ötməlidir.\n“Nature Scientific Reports” elmi jurnalında dərc olunan məqalədə qeyd edilib ki, koronavirus pandemiyasını dayandırmaq üçün təkcə vaksinasiya kifayət deyil. Məqalədə eyni zamanda maska taxmaq və sosial məsafəni qorumağın davam etdirilməsinin əhəmiyyəti diqqətə çatdırılıb. Alimlər belə nəticəyə gəliblər ki, yalnız bu tədbirlərin toplusu infeksiyanın yayılmasını dayandırmağa, eləcə də yeni ştamların yaranmasının qarşısını almağa imkan verəcək.\nHəmçinin virusun mutasiyaya uğramasına imkan verməmək üçün demək olar ki, bütün insanlar mümkün qədər qısa müddətdə mütləq vaksinlənməlidirlər.\nSürətli vaksinasiya templərinin koronavirusun dayanıqlı ştammının peyda olunması ehtimallarını azaltdığı da məqalədə nəzərə çatdırılıb.\nEkspertlərin fikrincə, əhalinin əksəriyyəti artıq peyvəndlənmiş olsa belə, maskadan istifadə etmədikdə və sosial məsafəni qorumadıqda koronavirusun ştamlarının yayılması ehtimalı əhəmiyyətli dərəcədə güclüdür. Bu səbəbdən də alimlər insanları maskadan istifadə etməyə, sosial məsafəni qorumağa və kütləvi toplanmamağa çağırır.


Elektrik enerjisinin nəqli ilə bağlı Azərbaycanla Rusiya arasında razılıq əldə olunub\n2022, 17 Yanvar, Bazar ertəsi, Bakı vaxtı 10:21\n«Azərenerji»nin vitse-prezidenti Marlen Əsgərov «Azadlıq» radiosuna bildirib ki, həm qiymətin qaldırılmaması, həm də pik saatlarında verilən elektrikin həcminin azaldılmaması şərtilə Rusiyanın «ROA EES» şirkəti dekabrın sonuna qədər Azərbaycana elektrikin nəqlini davam etdirəcək.\nDekabrın ortalarında isə Bakıda «Azərenerji» və «ROA EES» arasında 2007-ci il üçün yeni müqavilə imzalanacaq.\nRusiya ilə müqavilənin müddəti dekabrın 1-də bitdiyindən, «Azərenerji» İranla bu ölkədən elektrik enerjisi alınmasına dair razılıq əldə etmişdi. Amma, son anda məlum olub ki, Parsabad xəttində problemlər yarandığından, İran pik saatlarında Azərbaycana elektrik verə bilməyəcək. Yalnız Astara xətti ilə gündə 10-15 meqavat elektrik veriləcək.\nHazırda Azərbaycan Rusiyadan aldığı elektrikin hər kilovat saatına 3.6, İrandan alınan hər kilovat saata isə 4.1 sent ödəyir. Rusiya da növbəti il üçün hər kilovat saatı 4.1 sentə satmaq, elektrikin həcmini isə gündəlik 250-300 meqavatdan 60 meqavata endirmək istəyir.


Komitə sədrinin qardaşı saxlanıldı -Nazim İbrahimov onu xilas edə biləcəkmi? - Azinforum.az İnformasiya Portalı\nAna səhifə / Araşdırma / Komitə sədrinin qardaşı saxlanıldı -Nazim İbrahimov onu xilas edə biləcəkmi?\nKomitə sədrinin qardaşı saxlanıldı -Nazim İbrahimov onu xilas edə biləcəkmi?\nDiasporla İş üzrə Dövlət Komitəsinin sədri Nazim İbrahimovun qardaşı Sahib İbrahimov bir neçə gün əvvəl Vergilər Nazirliyi yanında Vergi Cinayətlərinin İbtidai Araşdırılması Departamenti tərəfindən saxlanılıb.\nBu barədə İbrahimovlar ailəsinə yaxın mənbədən məlumat daxil olub. Məlumatda bildirirlir ki, sahibkar kimi vergi uçotunda dayanan Sahib İbrahimov dövlətə olan 1.5 milyon vergi borcunu ödəməkdən yayınır. Dəfərlərlə xəbərdarlıq edilməsinə, möhlət verilməsinə baxmayaraq, o, vergi borcunu ödməyib. Nəhayət, Vergilər Nazirliyi Yanında Vergi Cinayətlərinin İbtidai Araşdırılması Departamentinə dəvət olunan Sahib İbrahimov elə oradaca şübhəli şəxs qismində saxlanılıb. 2 sukta nazirliyin müvəqqəti saxlama yerində saxlanılan iş adamı sonradan “yuxarıdan” gələn zənglə sərbəst buraxılıb.\nMəlumatı redaksiyamıza verən mənbə onun azad olunmasına baxamayaraq, Sahib İbrahimovun qısa zaman ərzində borcunu ödəyəcəyinə dair iltizam verdiyi bildirilir.\nMəsələ ilə bağlı Vergi Cinayətlərinin İbtidai Araşdırılması Departamentinin Əməliyyat İdarəsinin rəisi Ənvər Yusifov bu barədə bir söz deməyəcəyini bildirib: “Mən sizə bu barədə heç nə deyə bilmərəm. Nazirliyin mətbuat xidməti ilə əlaqə saxlayın”.\nQeyd edək ki, İbrahimov qardaşlarının adı ölkədə bir çox qalmaqallarda hallanır. Belə ki, Sahib İbrahimovdan əvvəl Hacı İbrahim Nehrəmli dövlətə olan kredit borcunu qaytarmadığına görə, DİN-in Baş Mütəşəkkil Cinayətkarlıqla Mübarizə İdarəsi tərəfindən həbs olunmuşdu.(Gununsesi.info)\nÖncəki Mingəçevir su anbarındakı zəlzələ 3 bala qədər hiss edilib\nNövbəti Yarım kub iynə vurulan kişinin bacısı danışdı –“Xoşqədəm qulağıma pıçıldadı ki…”\nİradə Gülməmmədovanın əmlaklarının SİYAHISI\nAbşeron İcra Hakimiyyətinin başçısı İradə Gülməmmədovaya məxsus əmlakların şok siyahısı üzə çıxıb. Siyahını təqdim edirik: …


19:30 31 Oktyabr 2020\n15:08 05.06.2020 Qısa URL\nBiləsuvarda ölü at və iribuynuzlu heyvan ətlərinin satışı ilə məşğul olan daha bir mütəşəkkil dəstənin üzvləri ifşa olunaraq məsuliyyətə cəlb ediliblər.\nBAKI, 5 iyun — Sputnik. DİN-in Baş Mütəşəkkil Cinayətkarlıqla Mübarizə İdarəsinin əməkdaşları tərəfindən Qida Təhlükəsizliyi Agentliyinin mütəxəssislərinin iştirakı ilə vətəndaşların ərzaq təhlükəsizliyinin təmin edilməsi istiqamətində növbəti uğurlu əməliyyat tədbiri həyata keçirilib.\nDaha sonra orada dəstə üzvləri tərəfindən həmin heyvanların kəsimi həyata keçirilib. Qidaya yararsız at ətinin sümükləri ayrılandan sonra mal əti adı ilə Mirzə Abbasov tərəfindən Bakı şəhərində fəaliyyət göstərən müxtəlif ictimai iaşə obyektlərinə satılıb. Baş İdarənin əməkdaşları tərəfindən Mirzə Abbasova məxsus Biləsuvar rayonu Çaylı kəndi yaxınlığında yerləşən fermaya baxış keçirilərkən qidaya yararsız, mənşəyi məlum olmayan 4 ton mal və at əti aşkar olunaraq maddi sübut kimi götürülüb. Təyin olunmuş müvafiq ekspertizalarla aşkar olunmuş ətin qidaya tam yararsız və insan sağlamlığına ciddi təhlükə mənbəyi olması təsdiq edilib.


Rusiya televiziyasının Birinci kanalının Voskresnoye vremya analitik informasiya proqramında Bakıda "Birinci Avropa Oyunları"na həsr olunan süjet göstərilib -\nRusiya televiziyasının Birinci kanalının “Voskresnoye vremya” analitik informasiya proqramında Bakıda "Birinci Avropa Oyunları"na həsr olunan süjet göstərilib\nMOSKVA ŞƏHƏRİ, RUSİYA FEDERASİYASI. Rusiya televiziyasının Birinci kanalının “Voskresnoye vremya” analitik informasiya proqramında Bakıda birinci Avropa Oyunlarına həsr olunan süjet göstərilib.\nKanalın müxbiri Aleksandr Yevstiqneyev Bakıdan olan materialını “Böyük şəhərin işıqları” adlandırıb.\nRusiya Federasiyasının Birinci kanalı - "OРТ- 1" proqramın aparıcısı həmvətənlimiz İradə Aftandil qızı Zeynalova süjetin əvvəlində deyirb:\n“Oyunlara Şərqə xas böyük vüsətlə hazırlaşıblar: açılış mərasimi üçün təqribən 70 min tamaşaçı yeri olan nəhəng stadion inşa edilib. Aydın məsələdir ki, bu Oyunlar ölkəni təqdim etmək, Bakının istənilən səviyyədə görüş və danışıqlar məkanına çevrilməyə hazır olduğunu göstərmək üçün fürsətdir.\n“Alov, ardımca gəl”: bu, oda-alova bürünmüş bir açılış mərasimi idi. İki ənənə - Avropa və Şərq bütün koloriti ilə göz qabağında çulğaşırdı. Onlar öz ölkələrini dünyaya şablonsuz göstərdilər. Neft vışkaları olmadan, qara kürüsüz və bazarlarsız göstərdilər. Burada yerin təkindən Bakının rəmzi olan alov dilimləri çıxır, az qala yüz xalqın nümayəndələrinin gözündə qığılcımlar oynayır. Bu görkəmdə qədim sivilizasiyasının təcəssümü sayılan qədim məkan Qobustanın qayaüstü rəsmləri alışıb-yanır.\nHəmçinin eyni vaxt kəsimində, Avropanın mədəni kodlarını görürük. Avropanın oğurlanması – idman arenası üzərində uçan nəhəng ağ öküz. Mərasimin təşkilatçıları bunun mexanizmini gizli saxlayırlar. Nəhayət, sarışın saçlı Ledi Qaqa. Bu dəfə o, qarşımıza tamamilə başqa bir obrazda çıxaraq Lennonun lirik “Imagine” mahnısını ifa edir –\nBu mənzərəni təsəvvür etmək isə həqiqətən çətindir. Azərbaycan birinci Avropa Oyunlarının açılışı\nmərasiminə cəmi iki ilə qədər hazırlaşıb. Paytaxt Bakının siması kökündən dəyişib. Cürbəcür parıltılı işıqlar Bakı şəhərini - idman şəhərinə çevirib. Bu da Xəzərin duzlu küləyi kimi havaya qarışıb. Hər şey göz önündədir. Bütöv idman məhəlləsinə heç Olimpiya Kəndi demək olmaz. İdmançılara xidmət edən nəqliyyat üçün xüsusi zolaqlar nəzərdə tutulub. Londondakılara bənzəyən, amma ağ və badımcan rəngində olan taksilər. Nəhayət, əsas obyektlər. Futurist üslubda açıq hovuz. Böyük Bakı Olimpiya Stadionu. Hər halda Avropa Oyunlarını Azərbaycanda çoxdan gözlənilən Olimpiada kimi qəbul edirlər.\nBirinci Avropa Oyunlarının Təşkilat Komitəsinin sədri Mehriban Əliyeva açılış mərasimində deyib: “Əziz dostlar, bu axşam biz Avropanın idman tarixində yeni fəsilə başlayırıq. Azərbaycan fəxr edir ki, ilk Avropa Oyunları Bakıda keçirilir”.\n...Burda təxminən 70 min tamaşaçı nəfəsini dərmədən diqqət yetirlib. Səhnədə min artist dayanıb. Başgicəlləndirici rəqs - qızlar cürbəcür naxışlar - sanki Azərbaycanın milli ornamentlərini toxuyurlar. Təbii ki, bu naxışlar sonda milli bayrağa çevrilir. Sonra bütün bayraqlar stadiona gətirilir. Altı min idmançı, 50 yığma komanda. Tribunaların önündən Rusiyanın yığma komandası keçir. Komandanın bayraqdarı sərbəst güləş üzrə Olimpiya çempionu Hacımurad Qatsalovdur.\nTamaşaçılar Azərbaycan yığmasını ayaq üstündə alqışlayırlar. Eyni şəkildə Türkiyə yığmasını qarşılayırlar. Onlar yaxın tərəfdaşdırlar. Hələ Avropa Oyunları başlamazdan əvvəl politoloqlar açılışa hansı dövlət başçılarının gələcəyi barədə öz fikirlərini bildiriblər: Vladimir Putin, Rəcəb Tayyib Ərdoğan, Aleksandr Lukaşenko – on iki dövlət başçısı. Yəni, bərabərhüquqlu dialoqa qadir olan ölkələrin rəhbərləri.\nRusiya Federasiyasının Prezidenti Vladimir Vladimiroviç Putinin Azərbaycana işgüzar səfəri çərçivəsində Azərbaycan Prezidenti İlham Əliyev və Türkiyə Prezidenti Rəcəb Tayyib Ərdoğan ilə apardığı danışıqlardan, Bakıda Atletlər Kəndində Rusiya yığma komandasının üzvləri ilə görüşündən kanalın tamaşaçılarına söz açan Rusiya Federasiyasının Birinci kanalı - "OРТ- 1" -in əməkdaşı Aleksandr Yevstiqneyev sonda belə bir fikri də xatırladır ki, İdman siyasət mövzusu olmasa da, söhbət etmək üçün gözəl fürsətdir...


Müəssisənin əmlakı qalıq dəyərindən artıq qiymətə sığortalandıqda əmlak vergisi necə hesablanır?\n2019-05-30 | Vergilər | 1468\nVergi Məcəlləsinin 201.1.1-ci maddəsinə əsasən, müəssisənin əmlakı qalıq dəyərindən artıq qiymətə sığortalandığı halda, əmlak vergisi Vergi Məcəlləsinin 14.3.4-cü maddəsinə uyğun müəyyən edilmiş dəyərə əmlak vergisinin dərəcəsi tətbiq edilməklə hesablanır. Sığortalanan əmlakın dəyəri bazar qiyməti nəzərə alınmaqla müəyyən edildiyi halda, Vergi Məcəlləsinin 202-ci maddəsinin müddəaları tətbiq olunmur. Mövzunu iqtisadçı ekspert İsmayıl Bağırov şərh edir.\nBu maddənin tətbiqinin əsas məqsədi müəssisənin əmlakı qalıq dəyərindən artıq qiymətə sığortalandığı halda əmlak vergisinin həmin əmlakın hansı dəyərindən hesablandığını müəyyənləşdirməkdir. Çünki bu maddəyə əsasən, əmlak vergisi müəssisənin əmlakının orta illik qalıq dəyərinə görə yox, Vergi Məcəlləsinin 14.3.4-cü maddəsinə uyğun olaraq, bazar qiymətinə əsasən hesablanır.\nTutaq ki, "A" müəssisəsinin əmlakının qalıq dəyəri 150.000 manat olmuşdur. Lakin bu dəyərdən artıq qiymətə, yəni 180.000 manata sığortalanmış və əmlakın bazar qiymətinin 160.000 manat olduğu müəyyən edilmişdir. Bu halda, vergitutma məqsədləri üçün müəssisənin əmlakının orta illik qalıq dəyəri yox, əmlakın bazar qiyməti, yəni 160.000 manat əsas götürüləcək, əmlak vergisinin məbləği isə 1.600 manat (160.000 x 1% = 1600) təşkil edəcəkdir.\nMüəssisənin əmlakı qalıq dəyəri ilə eyni qiymətə və ya qalıq dəyərindən aşağı qiymətə sığortalandığı halda, əmlak vergisi Vergi Məcəlləsinin 202-ci maddəsinə əsasən müəssisənin əmlakının orta illik qalıq dəyərindən hesablanır. Müəssisənin əmlakının orta illik qalıq dəyəri üç formada hesablanır:\n1) Müəssisənin əmlakının hesabat ilinin əvvəlinə və sonuna qalıq dəyəri toplanıb ikiyə bölünür.\nTutaq ki, müəssisənin əmlak vergisinə cəlb edilən əsas vəsaitlərinin qalıq dəyəri 1 yanvar 2018-ci il tarixinə 20.000 manat, 31 dekabr 2018-ci il tarixinə 10.000 manat olmuşdur. Bu halda vergitutma məqsədləri üçün müəssisənin əmlakının orta illik qalıq dəyəri 15.000 manat ((20.000 + 10.000) : 2) olacaq və bu məbləğdən 150 manat (15.000 x 1% = 150) əmlak vergisi hesablanacaqdır.\n2) Müəssisə hesabat ili ərzində yaradıldıqda və ya əmlak vergisinin ödəyicisi olduqda onun əmlakının yaradıldığı və ya əmlak vergisinin ödəyicisi olduğu tarixə və ilin sonuna qalıq dəyəri toplanaraq 24-ə bölünür və müəssisə yaradıldığı və ya əmlak vergisi ödəyicisi olduğu aydan sonrakı ilin sonuna qədər olan ayların sayına vurulur.\nTutaq ki, müəssisə 1 iyul 2018-ci tarixdə yaradılmışdır və yarandığı tarixə əmlak vergisinə cəlb edilən əsas vəsaitlərinin qalıq dəyəri 20.000 manat, 31 dekabr 2018-ci il tarixinə isə 28.000 manat olmuşdur. Bu halda, vergitutma məqsədləri üçün müəssisənin əmlakının orta illik qalıq dəyəri 14.000 manat ((20.000 + 28.000) : 24) x 7) olacaq və bu məbləğdən 140 manat (14.000 x 1% = 140) əmlak vergisi hesablanacaqdır.\n3) Müəssisə hesabat ili ərzində ləğv edildikdə, onun əmlakının ilin əvvəlinə və ləğv olunduğu tarixə qalıq dəyəri toplanaraq 24-ə bölünür və ilin əvvəlindən müəssisənin ləğv edildiyi aya qədər olan ayların sayına vurulur.\nTutaq ki, müəssisə 2018-cı ilin 16 avqust tarixində ləğv edilib və ləğv olunduğu tarixə əmlak vergisinə cəlb edilən əsas vəsaitlərinin qalıq dəyəri 20.000 manat, 1 yanvar 2018-cı il tarixinə isə 28.000 manat olmuşdur. Bu halda vergitutma məqsədləri üçün müəssisənin əmlakının orta illik qalıq dəyəri 16.000 manat ((20.000 + 28.000) : 24) x 8) olacaq və bu məbləğdən 160 manat (16.000 x 1% = 160 ) əmlak vergisi hesablanacaqdır.


"Business & Diplomacy” jurnalında Azərbaycanın Almaniyadakı səfiri Ramin Həsənovun qonağı olduğu “Səfirlə söhbət” tədbiri haqda məqalə dərc olunub\nAzərbaycanın Almaniyadakı səfiri Ramin Həsənov “Business & Diplomacy” jurnalının “Səfirlə söhbət” (“Botschafter-Gespärch”) silsiləsindən sayca beşinci olan növbəti tədbirinin qonağı olub. Sözügedən jurnalda tədbir haqqında məqalə dərc olunub.\nMəqalədə bildirilir ki, “iqtisadi məkan, Avropa və Asiyanın qovşağı və “Odlar diyarı” olan Azərbaycan” “Business & Diplomacy” jurnalının “Səfirlə söhbət” silsiləsindən sayca beşinci olan növbəti tədbirinin mövzusu olub və Azərbaycanın Almaniyadakı səfiri Ramin Həsənov tədbirin qonağı olub. Qeyd edilir ki, çoxsaylı iştirakçının qatıldığı tədbirdə o cümlədən xarici səfirlər, alman və Azərbaycan jurnalistləri, Almaniyanın böyük şirkətlərinin nümayəndələri iştirak ediblər və tədbirin sual-cavab hissəsində fəallıq göstəriblər.\nMəqalədə Azərbaycanın ərazisi, əhalisi, coğrafi yerləşməsi və paytaxtı barədə məlumat verilir. Qeyd edilir ki, YUNESKO-nun mədəni irsi siyahısında yerləşən İçəri Şəhər turistləri qədim Şərqə apardığı halda, bütövlükdə Bakı özünün müasir göydələnləri ilə inkişaf edən dünya metropoliyasıdır.\nMəlumat verilir ki, səfir Ramin Həsənov “Səfirlə söhbət” çərçivəsində “Əsrin müqaviləsi”, Azərbaycanın Qərb şirkətləri ilə əməkdaşlığı, eləcə də Qərbə doğru yönəlmiş boru kəmərlərinin reallaşmasından danışıb. Səfir xüsusi önəm daşıyan BTC layihəsini vurğulayıb. Məqalədə bu kəmərlə gündə bir milyon barel neftin nəql edilməsinin mümkün olduğu qeyd edilir.\nXəbər verilir ki, səfir Azərbaycanın növbəti iri layihəsinin Cənub Qaz Dəhlizi olduğunu bildirib və onun haqqında ətraflı məlumat verib. O, bildirib ki, ümumi uzunluğu 3500 km olacaq layihə yeddi ölkəni əhatə edir və bu kəmərlə Azərbaycan qazı Avropa İttifaqına ixrac olunacaq. Məqalədə Cənub Qaz Dəhlizi Azərbaycan və Avropa Komissiyasının birgə təşəbbüsü adlandırılır və bunun Avropanın enerji təhlükəsizliyi və enerji təchizatının diversifikasiyasında əhəmiyyəti vurğulanır. Qeyd edilir ki, səfir layihənin bütün iştirakçılarının onun icrasını vaxtında yerinə yetirməyə çalışdığını bildirib.\nMəqalədə göstərilir ki, səfir neftin qiymətinin düşməsinin Azərbaycan iqtisadiyyatına təsiri barədə verilmiş suala cavabında Azərbaycanın öz iqtisadiyyatının diversifikasiyasını daha da gücləndirdiyini, informasiya texnologiyaları, nəqliyyat və logistika sahələrinə üstünlük verdiyini qeyd edib. O, Azərbaycanın Avropa və Asiyanın qovşağındakı mövqeyindən yararlanmağa çalışdığını, BTK dəmiryolu xəttinin çəkilməsi və Bakıda yeni dəniz limanının yaradılmasının bunun nümunəsi olduğunu bildirib.\nXəbər verilir ki, Ramin Həsənov əhalisinin əksəriyyətinin müsəlmanlardan ibarət olduğu Azərbaycanın dünyəvi ölkə olduğunu, digər dinlərə və məzhəblərə tolerantlıqla yanaşıldığını qeyd edib.\nMəlumat verilir ki, səfir Azərbaycanın terrora qarşı beynəlxalq mübarizədə etibarlı tərəfdaş olduğunu, Ermənistan-Azərbaycan Dağlıq Qarabağ münaqişəsinin isə yalnız beynəlxalq hüququn əsasında həll oluna biləcəyini vurğulayıb.\nMəqalədə səfirin Azərbaycan-Almaniya münasibətləri haqda fikirləri yer alır. O, vurğulayıb ki, iki ölkə arasında münasibətlər 200 illik birgə tarixə söykənir və hazırda çox yüksək səviyyədədir. Ramin Həsənov Azərbaycanın Almaniyanın Cənubi Qafqazdakı əsas ticarət tərəfdaşı və onu neftlə təchiz edən ölkələr sırasında altıncı yerdə olduğunu qeyd edib. O, həmçinin alman dilinin Azərbaycanda populyar xarici dil olduğunu da bildirib.


Müəllimlərin yerdəyişməsi müsabiqəsinin nəticələri nə vaxt açıqlanacaq? - RƏSMİ » Naxcivanxeberleri.com\n18:37 - “Dərs vaxtı”nda cədvələ uyğun mövzular təqdim olunub\nOktay Qurbanov təltif edildi - SƏRƏNCAM\nMüəllimlərin yerdəyişməsi müsabiqəsinin nəticələri nə vaxt açıqlanacaq? - RƏSMİ\nTəhsil Nazirliyi müəllimlərin yerdəyişməsi müsabiqəsinin nəticələrinin məlum olacağı vaxtı açıqlayıb.\nNAXCİVANXEBERLERİ.COM-un məlumatına görə, Təhsil Nazirliyinin İnsan resursları şöbəsinin müdir müavini Murad Camalzadə deyib ki, müəllimlərin yerdəyişməsi müsabiqəsinin nəticələri əvvəlki illərdə də iyunun 20-dək açıqlanıb:\n“Bu il də belə olacaq. Planlaşdırmışıq ki, iyunun 17-də yerdəyişmə müsabiqəsinin nəticələri açıqlansın. Yəqin çoxlarına maraqlıdır ki, niyə görə nəticələr iyunun 5-6-da deyil, 17-də açıqlanır. Bu il iş yerinin dəyişdirilməsi üçün 10 068 nəfər müəllim elektron ərizə verib. Artım əmsallarının tətbiq edilməsi üçün həmin ərizələr ətraflı şəkildə araşdırılır. Bu yoxlama prosesi müəyyən qədər vaxt aparır. Çünki müraciət edənlər arasında artım əmsalının tətbiq edilməsini istəyən çox sayda müəllim var”.\nM.Camalzadə əlavə edib ki, bir çox hallarda sənədlər yanlış formada, natamam şəkildə yüklənilir. Bu zaman həmin texniki problemlərin həlli üçün namizədlə əlaqənin saxlanılması da əlavə vaxt itkisinin yaranmasına səbəb olur.\nMüəllimlərin yerdəyişməsi müsabiqəsinin keçirilməsi ilə bağlı məhdudiyyət nəzərdə tutulmayıb\nMüəllimlərin yerdəyişməsi və işə qəbulu ilə bağlı maneə olmayacaq - RƏSMİ\nTəhsil Nazirliyi müəllimlərin işə qəbulu və yerdəyişməsi ilə bağlı məlumatlara aydınlıq gətirdi\nMüəllimlərin işə qəbulunda tətbiq olunacaq yeniliklər açıqlanıb\nDün, 13:00 Naxçıvanda “gecə bazarı”... Bolluq və ucuzluqdur


İmtahanların gedişini valideynlər və kütləvi informasiya vasitələrinin nümayəndələri də izlədilər.\nİyunun 16-da Bakı və Sumqayıt şəhərlərinin ümumtəhsil məktəblərinin XI siniflərində buraxılış imtahanları keçirildi.\nBakı şəhəri üzrə 73 imtahan mərkəzində 24933, Sumqayıt şəhəri üzrə 11 imtahan mərkəzində 4083 şagird imtahan verdi.\nHəmin gün Bakı şəhəri üzrə ötən tədris illərində attestat ala bilməyən 1790 nəfər də 4 imtahan mərkəzində, Sumqayıt şəhəri üzrə isə 240 nəfər 1 imtahan mərkəzində imtahan verib.\nQeyd edək ki, iyunun 16-da ümumilikdə Bakı şəhəri üzrə 77 imtahan mərkəzində 26723, Sumqayıt şəhəri üzrə isə 12 imtahan mərkəzində 4323 şagird imtahan verib.\nHəmin gün Təhsil Nazirliyinin təşəbbüsü ilə XI siniflərdə keçirilən buraxılış imtahanlarının gedişini izləmək məqsədilə valideynlər və KİV nümayəndələrindən ibarət müşahidə qrupu təşkil olundu. Təhsil Nazirliyinin, Valideyn-Müəllim Assosiasiyasının nümayəndələri də bu qrupda iştirak edirdilər.\nİştirakçılar imtahan prosesini öncə "Ankara məktəbi" məktəb-liseyində müşahidə etdilər.\nBinanın 3 mərtəbəsində yerləşən sinif otaqlarında təşkil edilmiş imtahan prosesinə 5 imtahan rəhbəri nəzarət edirdi. Qrupun üzvləri ilə birlikdə ayrı-ayrı sinif otaqlarında imtahan prosesini izlədik, sualların necə tərtib olunması ilə bağlı onbirincilərin fikirləri ilə maraqlandıq, imtahan rəhbərləri və nəzarətçilərdən bu təhsil ocağında keçirilən buraxılış imtahanları haqqında ətraflı məlumat aldıq. İmtahan rəhbərləri təşkilati məsələlərdə heç bir problemin yaranmadığını, prosesin təlimata uyğun aparıldığını bildirdilər.\nMüşahidəçilər məktəb-liseyin həyətində toplaşan valideynlərlə də söhbət etdilər. Onlar burada imtahanın təşkilindən çox razı qaldıqlarını bildirdilər. İmtahanın gedişini izləmək məqsədi ilə 229 nömrəli məktəbdə də olduq. Burada da valideynlər imtahanların çox obyektiv aparıldığını bildirdilər. Bir neçə valideyn və imtahan rəhbəri ilə birlikdə sinif otaqlarını gəzərək imtahanların gedişini izlədik.\nOnbirincilər yaradılan şəraitdən razı qaldıqlarını, ayrı-ayrı fənlər üzrə hazırlanmış testlərdə çətinlik çəkmədiklərini bildirdilər.\nİmtahanların gedişini izlədiyimiz növbəti təhsil ocağında - 175 nömrəli məktəbdə də hər kəs bu prosesin çox şəffaf və obyektiv keçirildiyini qeyd etdi. Valideynlər övladlarının biliyinin düzgün qiymətləndiriləcəyinə əmin olduqlarını dedilər.\nSonda Təhsil Nazirliyi Monitorinq və qiymətləndirmə şöbəsinin müdiri, filologiya elmlər doktoru Təranə Hacıyeva buraxılış imtahanlarına dair ətraflı məlumat verdi və bununla bağlı jurnalistləri maraqlandıran çoxsaylı sualları cavablandırdı. Eyni zamanda şöbə müdiri bildirdi ki, ölkə üzrə keçirilmiş buraxılış imtahanlarının nəticələri yaxın 4-5 gün ərzində açıqlanacaq.


Yaralı giziri xilas etmək üçün özünü qurban verən Milli\n10:40 14 Oktyabr 2019 Oxunub : 11012\nBu gün aprel döyüşlərində şəhid olan Milli Qəhrəman, Xüsusi Təyinatlı Qüvvələrin mayoru Samid İmanovun doğum günüdür.\nAzvision.az -ın məlumatına görə, mayor İmanov Samid Gülağa oğlu 1981-ci ildə Neftçala rayonunun Sovetabad qəsəbəsində anadan olub. 1998-ci ildə Neftçala rayonunun 1 saylı orta məktəbini bitirdikdən sonra Ali Hərbi Məktəbə daxil olub. 2003-ci ildə Ali Hərbi Məktəbi fərqlənmə diplomu ilə bitirib.\nSamid İmanov Türkiyə Cümruhiyyətində “Daxili təhlükəsizlik əməliyyatlarının planlaşdırılması və icrası”, “Komando təlimi və paraşütdən sərbəst atlamaq” kurslarında, habelə “Anadolu-2007”, “Anadolu Qartalı -2007” birgə taktiki təlimlərində, Pakistanda “Ləpirçi və antiterrorist” kurslarında, İsveçrə krallığında “Dağ təlimi” kursunda, Rumuniya Respublikasında “Dağa dırmanma üzrə təlimatçı kursunda iştirak edib.\nSamid İmanov göstərdiyi qəhrəmanlıqlara görə kursant vaxtı məhrum prezident Heydər Əliyev və Ali Baş Komandan İlham Əliyev tərəfindən iki dəfə qəbul edilib və ona qiymətli saat bağışlanıb.\n2004-cü ilin iyun ayından xüsusi təyinatlı hərbi hissədə qrup komandirinin müavini, qrup komandiri, bölük komandiri, dəstə komandiri və hərbi hissənin qərargah rəisi-hərbi hissə komandirinin müavini vəzifələrində çalışıb.\nXidməti müddətində 6 medalla təltif olunan az saylı hərbçilərdən olub.\nMüdafiə naziri general-polkovnik Zakir Həsənovun bir müddət muhafizə xidmətinin rəisi olub, daha sonra öz istəyilə yenidən xüsusi təyyinatlı hərbi hissəyə qayıdıb, hərbi hissənin qərargah rəisi və xüsusi təyinatlı qoşun komandanının köməkçisi vəzifəsini icra edib. 2014-ci il avqust ayında erməninin təxribatının qarşısın almaq üçün Samid İmanovun dəstəsi əməliyyat keçirib və 20-yə yaxın ermənini məhv edərək geriyə qayıdıb.\n2016-ci ilin aprelin 3-dən 4-nə keçən gecə Milli Qəhrəmanın son döyüşü olub. Tərtərin Talış kəndi ətrafındakı atışmada yaralanan cəsur komandir əsgərlərinin onu döyüş meydanından çıxarmasına etiraz edib, yaralı gizirinin xilas edilməsi əmrini verib. Əsgərlərinin etirazına baxmayaraq, əmrin icra edilməsi üçün qəti göstəriş verib. Ərazidən uzaqlaşan qrup qısa zamanda təhlükəli olmasına baxmayaraq, yenidən qayıdıb, amma komandiri yerində tapa bilməyiblər.\nSamid İmanov əsgərləri ərazidən uzaqlaşandan sonra ələ keçməmək üçün oradan aralanıb, lakin aldığı yaralardan qanaxma nəticəsində dünyasını dəyişib.\nMilli Qəhrəman 9 aprel 2016-cı ildə Neftçalanın Şəhidlər Xiyabanında dəfn olunub. 1 qızı və 1 oğlu yadigar qalıb.\nTeqlər: MilliQəhrəman Samidİmanov Şəhid XTQ\nDünyada koronavirusa yoluxanların sayı 1,1 milyon nəfəri ötdü


Seul, Cənubi Koreyanın dünyanın ən yaxşı küçə yeməklərinə sahib olduğunu göstərən 20 səbəb – HANSAMO\nHome /Yazı/Seul, Cənubi Koreyanın dünyanın ən yaxşı küçə yeməklərinə sahib olduğunu göstərən 20 səbəb\nSeul, Cənubi Koreyanın dünyanın ən yaxşı küçə yeməklərinə sahib olduğunu göstərən 20 səbəb\nFakt: Seul, Koreya dünyanın ən yaxşı küçə yeməklərinə sahibdir. Bu zarafat deyil, bu bir həqiqətdir. Beləliklə, Biz bir çox küçə yeməklərinin dadına baxmışıq. Aşağıdakılar bizim Seçilmişlər siyahımızdır.\n1. Qızardılmış süd: 4 dollar\nTənqidçi # 1: Bəli, bu bir şeydir və bu şey dadlıdır.\nTənqidçi # 2: Mən bunu görən kimi, laktoza qarşı dözümsüz olmağa qərar verdim.\n2.Şirin kartof: 3 dollar\nTənqidçi # 1: Sadə zəriflik.\nTənqidçi # 2: Sadədi amma razı qaldıq!\n3. Yumurta çörək: 1.50 dollar\nTənqidçi # 1: Koreya küçə yeməyinin Mercedes Benz! Sözün tam mənasında balaca şirin yumurta sendviçi.\nTənqidçi # 2: Həqiqətən möhtəşəmdir. BUNU QAÇIRTMAQ OLMAZ. Əgər siz Koreyada olsanız və yalnız bir küçə yemək yeməyi üçün vaxtınız varsa … BU OLMALIDI! Gözəl, isti, şirin, dadlı, ürəyinizin istədiyi hər şey var. Məmnunluq təmin edildi !!!!!\n4. Pendirli və tərəvəzli pişi: 3 dollar\nTənqidçi# 1: Qızardılmış və çox duyğulu dad. Böyük Troye Sivan-ının sözləri ilə, “My My My.”\nTənqindçi # 2: Son tikəmi yedikdən sonra ağladım çünki qutardığı üçün pi oldum.\n5. Bişmiş balıq pastası: 2 dollar\nTənqidçi # 1: Çox məşhur və böyük dəyərdi.xalqın sevdiyi yemək!\nTənqidçi # 2: Çoxlarının xoşuna gəldi. Mənim yox!\n6. Myonqdonq Mandusu: 3 dənəsi 4 dollar\nTənqidçi # 1: qızardılmış madu = ən yaxşı mandudu. Ağzımın suyu axır.\nTənqidçi # 2: Dadı damağımda qaldı! Öldürməm üçün olan xəmir yeməyi !!!!\n7.Yağda bişirilmiş pendirli balıqqulağı: 10 dollar\nTənqidçi # 1: Təkcə balıqqulağına görə belə sevirəm. Qabığı sevməyən var?!\nTənqidçi # 2: Mənim üçün deyil, amma onu sevən insanları görmüşəm!\n8. Yapışqan (glutin) düyü ilə qızardılmış toyuq: 3 dollar\nTənqidçi # 1: Şirin və turş sous ilə qızardılmış toyuq. Bu gülməli gəlsə də “sadəcə yemək istəyirəm” deyəcəm!\nTənqidçi # 2: Nə tənqid, hamısını 1-ci tənqidçi dedi.\n9. Ət və kələmlər: 7 dollar\nTənqidçi # 1: Şəkil çəkməmiş yemək olmaz. Bu zövqlü idi. Acılı və səliqəli zövq!\nTənqidçi # 2: OOooh la la. Bu daddan aldığım xatirələr mənimlə sonsuza qədər davam edəcək. Mükəmməl bir yemək idi.\n10. Cazibədar peçeniye əzməsi: 3.50 dollar\nTənqidçi # 1: Bu böyük topu bir taxta çekiçlə parçalayırsan və şokoladlı kiçik peçeniyələrə bölünür. Bunu sevməmək olar?\nTənqidçi # 2: Maraqlı görünüşlü bu peçeniyələr bütün yaşdan insanların bəyənəcəyi şirniyyatdı. Tövsiyyə edilir, təkcə çəkici istifadə üçün belə yoxlamağa dəyər!\n11. Şirin pancake: 2 dollar\nTənqidçi # 1: Bu qızardılmış şirin xəmirlə inanılmazdılar.\nTənqidçi # 2: Mən gecə bunları yemək isəyirəm. Bu günlərdə məni xoşbəxt edən tək şeydi\n12. Lobyalı pankek: 4,00 dollar\nTənqidçi # 1: Buna baxdıqca yemək istəyir adam.Üç nəfərin rahatlıqla yeyə biləcəyi mükəmməl yeməkdi.\nTənqidçi # 2: Koreya latkası kimidi, lakin munq lobyası adlanan bir şeylə hazırlayırlar. Qızardılmış, isti və yum YUM YUM !!!!!\n13. Kruizant Taiyaki: 3 dollar\nTənqidçi # 1: Sevimli və dadlıdəı.\nTənqidçi # 2: Şirin bir kartof tortsuna oxşayır amma balıq formasında olması onu əyləncəli edir.\n14. Çubuq çipslər: 4 dollar\nTənqidçi # 1: Çipslər … bir … çubuğun…üzərində. Dahiyanə fikir.\nTənqidçi # 2: Hər şey çubuqda olanda daha yaxşıdır!\n15. Müxtəlif növ kimbablar: 5 dənəsi 6 dollar\nTənqidi # 1: Bir suşi sevər olaraq, mən sizi yeməyə məcburam )). “Suşi mədəniyyətini” anlayan bir adam kimi, dəyərini yüksək qiymətləndirirəm, məndən “hə” cavabın aldı\nTənqidi # 2: Gözəl təqdimatdı. Böyük kəsf.\n16. Ballı, yağlı və sarımsaqlı karides: 6 dollar\nTənqidi # 1: dadlı vı xırtıldayan dad. Təhlükəli asılılıq yaradır. Bu şüar olmalıdır.\nTənqid # 2: Bal! Yağ! Sarımsaq! Sevdiyim üç şey!\n7. Toyuq şiş (sousu ilə birlikdə): $ 3\nTənqidi # 1: Bunun sirri firçasında və sousundadı. Hər cür sousu yaya bilən fırçası var\nTənqidi # 2: Tamamilə ilahidi. Bütün yaşlar üçünbir şiş!\n18. Doqqlarla (düyü keksi) və sosislərlə dolu şişlər: $ 4\nTənqidçi # 1: Orta tasında doqqla olar sosislər. Böyük kombo.\nTənqidçi # 2: Oh, bu sosis festivalı deməkdir.\n19. Qurudulmuş xurma: hər qutu üçün 10 dollar\nTənqidçi # 1: xurmalar: Təbiətin ən az meyvəsi. Önümüzdəki bir neçə il içərisində ABŞ-da da olacaq xurma biznesinə pul yatırardım Sözlərimi qeyd et!\nTənqidçi # 2: Burada quru meyvələrin dadı başqa səviyyədədi. Dadlıdı!\n20. Mochi ilə bükülmüş çiyələk: 3.50 dollar\nTənqidçi # 1: Mükəmməl mochi. Əla şokolad doldurulması. Çox təzə çiyələk. Bəli, zəhmət olmasa.\nTənqidçi # 2: Mochiyə bürünmüş mənim ilk beş sevimli meyvəmdən biri? Bir qalib kombo!


Karantində evdə işləyənlərin nəzərinə - BUNLARA DİQQƏT EDİN - FED.az\nKarantin rejiminə görə bəziləri işi ofisə getmədən, evdən icra edir. Evdə işləmək isə gündəlik işə gedərkən qurulan rejimi bir qədər pozur. Yuxudan durma və yemək yemək saatlarında dəyişikliklər olur. Evdən işləməyinizə baxmayaraq həm mənəvi, həm də fiziki sağlamlığınızın qeydinə qalmağa diqqət yetirin.\nEləcə də bax: İyulun 20-dən sonra karantin rejimi uzadılacaq? - RƏSMİ\nFED.az evdə işləyənlərin bilməsi lazım olan vacib qaydaları təqdim edir:\nArtıq iş üçün ofisə gedərkən yolda itirəcəyiniz vaxtı evdə dəyərləndirmək kimi bir şansınız var. Bu şansı yaxşı dəyərləndirmək lazımdır. Yeni araşdırmalar edib, maraq dünyanızı inkişaf etdirə bilərsiniz. Dil öyrənmək, izləməzdiyiniz filmləri izləyib, hazırlamaq istədiyiniz yeməkləri bişirmək üçün əla vaxtdır. (Modern)


UNEC və Türkiyənin Sakarya Universiteti birgə konfrans təşkil edəcək » TEHSIL-PRESS Agentliyi\nAzərbaycan Dövlət İqtisad Universiteti (UNEC) ilə Türkiyənin Sakarya Universitetinin birgə təşkil edəcəyi konfransın 2022-ci ilin may ayında UNEC-də keçirilməsi nəzərdə tutulur.\nKonfransın məqsədi alim, tədqiqatçı və sənayeçiləri bir araya gətirərək təcrübə və tədqiqat nəticələrini bölüşmək, eləcə də mühəndislikdə yeni texnologiyaların, kimyəvi elmlər və texnologiyalardakı yenilikçi metodların müzakirəsini təşkil etməkdir. Konfransın proqramına bir çox sosial tədbirlər daxil olacaq ki, bu da elm adamları arasında əlaqə və fikir mübadiləsi üçün platforma rolunu oynayacaq.\nTədbirlər planına əsasən, 3 fərqli konfransın - Kimyəvi elmlər və texnologiyalar üzrə 6-cı, Humik turşular üzrə 5-ci, Təbiət elmləri və mühəndislikdə ixtiralar üzrə 4-cü Beynəlxalq Türk Dünyası konfranslarının eyni vaxtda keçirilməsi nəzərdə tutulur.\nKonfranslar türk dövlətləri və digər dövlətlər olmaqla 3-4 günlük elmi-praktik proqram əsasında hazırlanır.\nKonfranslarda dünyanın bir çox ölkələrindən, o cümlədən Ukraynadan, Bolqarıstandan, Belarusdan, Rusiyadan, Banqladeşdən, Hindistandan, İrandan, Bosniya və Herseqovinadan, Əlcəzairdən, İraqdan, Pakistandan, Özbəkistandan, Türkmənistandan, Qazaxıstandan, Türkiyədən və Azərbaycandan professorlar, mühəndislər və mütəxəssislər iştirak edəcəklər.\nXəbərin tarixi: 19.04.2021 / 10:47\n“Müsəlman alimlərinin elm və texnologiyanın inkişafına töhfələri” mövzusund ...


Din və teologiya | Kayzen\nDin və teologiya\n13 üzv, 65 topik\nMüxtəlif dinlər: xristianlıq,iudaizm,buddizm və islam haqda məlumat. Dini cərəyanlar və din tarixində xadimlər haqqında.\n4 noyabr 2011\nAteistlər üçün riyazi sübut\n9 noyabr 2011, 01:00\nİmanlı insanlar Onun varlığını hər zaman hər yerdə görürlər. Misal üçün, evdə elektrik lampası yanırsa, bu, Allahın varlığına işarədir. Çünki Allah metallarda nizamlı quruluş yaratmasaydı və bu quruluşun nəticəsi kimi metal elektronları nizamla hərəkət edib cərəyan yaratmasaydı, heç lampa da yanmazdı. Bununla bərabər, ateistlərin varlığı da inkaredilməzdir. Onları Allah yoluna dəvət etmək üçün elmi isbata ehtiyac duyulur.\n4 noyabr 2011, 19:25\nBibliya (yunanca: kitablar) və ya Müqəddəs Kitab iudaizmə və xristianlığa aid müqəddəs mətnlərin külliyyatı. Xristianlıqda həmçinin Müqəddəs Yazı adlanır. Kitab iki hissəyə bölünür: Əhd-i ətiq və Əhd-i cədid. Bütövlükdə Bibliya 77 kitabdan ibarətdir. Bunlardan 50-si Əhd-i ətiqə, 27-si Əhd-i cədidə daxildir. 2003-cü ilə olan məlumata görə Bibliya və ya onun müxtəlif hissələri 2300-dən çox dilə tərcümə olunub.\nDünya ədəbiyyatı və incəsənətində Bibliya mövzuları geniş yayılmışdır. Kitabdakı obrazlardan (Adəm, Həvva, Davud, Süleyman, İsa və s.) Şərq, o cümlədən Azərbaycan ədəbiyyatında geniş istifadə edilmişdir.\nİlahi dinlərdə iblis və şər qüvvələr\n19 sentyabr 2011, 19:09\nİblis, cinlər, şeytanlar və ümumiyyətlə şər qüvvələrə inanc, onlara münasibət və bu varlıqlarla mübarizə müxtəlif xalqlarda müəyyən şəkillər almışdır. Həmin ruhani varlıqlar barədə məlumatlar İlahi dinlərdə də mövcuddur.\nYəhudiliyə nəzər salsaq «Tövratda İlahi varlılar» adıyla anılan məxluqlardan xəbər verilir. Onların ya mələk, ya da peyğəmbər Şistin (ə.s) nəslindən gələn insanlar olduqları güman edilir. Bu «ilahi varlıqlar»ın qadınlarla əlaqəsindən Nefillər adlanan divlər törədiyi yəhudilərin müqəddəs kitabında qeyd edilir. (Yaradlış 6/4). Həmçinin Tövratda ilanın peyğəmbər və ilk insan olan Adəm (ə.s) ilə Həvvanı aldadaraq cənnətdən çıxarılmasına səbəb olması haqqında ayələr bəyan edilir (Yaradılış 3/1-23).\nSufilik və onun Azərbaycanda yayılması\n14 mart 2011, 20:29\n«Mistik düşüncə» bəşəriyyət tаriхi bоyu mövcud оlаn bir məfhumdur. İlаhi bilik və sirlərlə bаğlı mənаlаrı özündə əks еtdirən yunаn mənşəli bu söz (mystikоs) tədricən fəlsəfi-dini tеrmin mаhiyyətini qаzаnmışdı. Mistik təcrübə və аnlаyış yunаn fəlsəfəsində, brаhmаnizm, buddizm, mаniхеizm, iudаizm və хristiаnlıqdа müхtəlif fоrmаlаrdа mövcud оlmuşdur.\nİslаm dininin isə mistik təlimlərini, оnun mənəvi həyаtını və əхlаqi dəyərlərini tаriх bоyu fоrmаlаşdırаn fəlsəfi-dini cərəyаnlаr «sufilik» və «təsəvvüf» аnlаyışı ətrаfındа birləşirlər. Bu təlimlərin əsаsındа insаnın nəfsi ilə mubаrizə аpаrıb sаflаşdırmаsı və sоndа tərbiyə еdilmiş nəfsin öz vаrlığındаn uzаqlаşаrаq Аllаhа qоvuşmаsı idеyаsı durur.\nİncildə olan ziddiyətlər-həvarilər\n20 aprel 2010, 14:09\nHəvarilər Hz. Isaya sağlığında inanmış və оnun ardıcılı оlmuş tələbələrdir. Оnlar üçün Hz. Isa: «Siz Axirətdə оn iki оymağa minib Israili...» deyə söyləmiş və оnlar Peyğəmbərdən sоnra gələn dinin ən mühüm insanlarındandır. Bu üzdən bunlar haqqındakı məlumatlarda ziddiyyətlər çоx böyük əhəmiyyət kəsb edir.\nHz. Isanın Həvarilər ilə qarşılaşması və оnları tələbə оlaraq yanına götürməsi hadisəsi Sinоptik İncillərlə İoann İncilində bir-birindən çоx fərqli оlaraq təsvir edilməkdədir. Matta, Markоs və Luka İncillərinə görə Hz. Isa Qaliley gölü kənarında kəzərkən əvvəl balıqçılıqla məşğul оlan Petrоs ilə оnun qardaşı Andreyanı, sоnra Zebedinin оğulları Yəqub ilə İoannı mоizələri zamanı tanımış, оnları şagird оlaraq yanına götürmüş və оnlara «Sizə insan tutan balıqçı edəcəyəm» deyərək öz arxasınca gəlmələrini оnlardan istəmişdir.\nYerin əmələ gəlməsi 1\nFantastika · 20 iyun 2018, 21:09


Mikayıl Müşfiq parkı istifadəyə verildi - FOTOLAR - Unikal.org\nBu gün Müşfiqabad qəsəbəsində yerləşən Mikayıl Müşfiqin abidəsinin və adını daşıyan parkın açılışı olub.\nUnikal.org xəbər verir ki, Azərbaycan Respublikasının Prezidenti cənab İlham Əliyevin ədəbi ictimaiyyətə göstərdiyi diqqət və qayğının davamı olaraq Qaradağ Rayon İcra Hakimiyyətinin təşəbbüsü ilə adını daşıdığı Müşfiqabad qəsəbəsində təxminən 30 il əvvəl qoyulmuş müasir tələblərə və standartlara cavab verməyən büst, bu gün ağ mərmərdən olan və Mikayıl Müşfiqin özünə yaraşan yeni büstlə əvəz olunmuş, parkda isə abadlıq və yenidənqurma işləri aparılmışdır. Şairin adını daşıyan parkın sahəsi xeyli genişləndirilmiş və şairin yeni tərtibatda abidəsi qoyulub.\nAbidənin açılış tədbirində Qaradağ Rayon İcra Hakimiyyətinin başçısı Süleyman Mikayılov, Milli məclisin deputatı Mixail Zabelin, Milli məclisin deputatı, YAP Qaradağ rayon təşkilatının sədri Aydın Hüseynov, Bakı Şəhər İcra Hakimiyyətinin şöbə müdiri Elmin İmanov, tanınmış alimlər, incəsənət xadimləri, Mikayıl Müşfiqin qohumları, qəsəbə sakinləri və digər qonaqlar iştirak edib.\nMilli məclisin deputatı Aydın Hüseynov isə öz çıxışında demişdir, Mikayıl Müşfiqin yubileyləri dövlət başçısının sərəncamları ilə qeyd edilir. 2008-ci ildə 100 illiyi, 2018-ci ildə isə 110 illik yubileyi Qaradağ rayonunda təntənə ilə qeyd edilmişdir. Azərbaycan Respublikası Nazirlər Kabinetinin 7 may 2019-cu il Qərarı ilə Mikayıl Müşfiq Azərbaycan Respublikasında əsərləri dövlət varidatı elan edilən müəlliflər siyahısına daxil edilib.\nDaha sonra qonaqlardan “Şöhrət” ordenli əməkdar müəllim Ofelya Babayeva, professor, kulturoloq Fuad Məmmədov, filologiya üzrə fəlsəfə doktoru Firudin Qurbansoy və digərləri Mikayıl Müşfiqin milli-mənəvi dəyərlərimizin qorunmasında, azərbaycançılıq ideyalarının təşəkkül tapması uğrunda mübarizə aparmasından söhbət açıblar.\nMikayıl Müşfiqin “Oxu tar”, “Sındırılan saz”, “Yenə o bağ olaydı”, “Ana” kimi ölməz şeirləri xalqın yaddaşına əbədi həkk olunmuş və ölümündən 80 ildən artıq vaxt keçməsinə baxmayaraq bu gün də dillər əzbəridir. Xalq artisti Nürəddin Mehdixanlı Mikayıl Müşfiqə həsr etdiyi şeirini söyləmiş, Xalq artisti Zaur Rzayev “Oxu tar” mahnısını ifa etmişdir. Müşfiqabad qəsəbəsində yerləşən 274 nömrəli tam orta məktəbin şagirdləri Mikayıl Müşfiqin şerlərini söyləyiblər.\nSonda Mikayıl Müşfiqin ailə üzvləri adından Dilbər Axundzadənin qızı Leyla Axundzadə şairin ruhuna göstərilən diqqət və qayğıya görə ölkə rəhbərliyinə minnətdarlığını bildirib.onda xatirə şəkili çəkilmişdir.


“Daha o status yoxdur, bitdi...” - deputat » Teref.az\n“Daha o status yoxdur, bitdi...” - deputat\n“Qarabağda yaşayan ermənilərə hər hansı status verilə bilməz. 70, lap 100 min erməni olsa belə, status tələbi səsləndirməməlidir. Çünki bu, bizim üçün qəbuledilməzdir. Digər tərəfdən, vaxtı ilə Qərbi Azərbaycan adlandırdığımız indiki Ermənistanda bir milyon azərbaycanlı yaşayırdı. Sonra onların deportasiyası başlandı, bu rəqəm yarım milyona düşdü. Ən sonda Qərbi Azərbaycandan 250 mindən çox soydaşımız qovuldu. Onların Ermənistanda hansı statusu var idi? Niyə Ermənistan onlara status vermirdi?”.\nBunu Reyting.az-a Milli Məclisin üzvü, Xalq şairi Sabir Rüstəmxanlı deyib.\nVətəndaş Həmrəyliyi Partiyasının sədri əlavə edib ki, Sovet İttifaqı zamanı Kirov və onun rəhbərlik etdiyi quldur dəstəsi Dağlıq Qarabağa saxta şəkildə muxtar vilayət statusu verib: “Mikoyanın və Moskvadakı digər ermənilərin təzyiqi ilə belə bir status ortaya çıxmışdı. Bir daha qeyd edirəm ki, bu qanunsuz və əsassız qərar idi. İndi Azərbaycan ərazisində nə Dağlıq Qarabağ anlayışı var, nə də hansısa muxtar vilayət”.\nDeputat əlavə edib ki, Azərbaycan artıq müstəqil dövlətdir, qərarlarını öz maraqlarına uyğun verir: “Daha o status yoxdur, bitdi, zibil qutusuna atıldı. Zamanında Azərbaycan ərazisində Dağlıq Qarabağ Muxtar Vilayətinin yaradılması bizim xalqımıza böyük xəyanət idi. Bu status bir milyona yaxın insanımızın qovulması, on minlərlə insanımızın qətlə yetirilməsi, yaralanması, şikəst olması, torpaqlarımızdakı türk izinin silinməsi idi. Bundan sonra hansı statusdan söhbət gedə bilər?”.\nS. Rüstəmxanlı bildirib ki, indi ermənilər Qarabağda hansısa qondarma vilayətin olmasını bəhanə gətirib status tələb edirlər: “Əvvəla, status qarşılıqlı olmalıdır. Ermənistanda yaxın dövrə qədər bizimkilər var idi. İndi onlar haradadır? Azərbaycanda hansısa status ümumxalq referendumu ilə müəyyən edilə bilər. Azərbaycan xalqının bu məsələdə hansı mövqedə olduğu da ortadadır. Odur ki, hər hansı statusdan söhbət gedə bilməz”.шаблоны для dle 11.2


Mayın 23-də Azərbaycan Dillər Universitetində (ADU) “XIX Respublika Gənclər Debat Forumu: Yaz-2019” layihəsi çərçivəsində Azərbaycan bölməsi üzrə Bakı Gənclər Debat Forumunun final oyununda ADU-nun iki komandası qalibiyyət uğrunda debat aparıblar.\nMilli Debat Proqramının rəhbəri Qulamhüseyn Məmmədov Respublika Gənclər Debat Forumunun hər zaman inkişafda olan və Azərbaycan gəncliyi üçün çalışan təşkilatın 20 illik fəaliyyətində böyük ənənə olduğunu deyib. O bildirib ki, Azərbaycan Respublikasının Prezidenti İlham Əliyevin rəhbərliyi ilə daima inkişaf və tərəqqi yolunda addımlayan ölkəmizin beynəlxalq idman yarışlarına ev sahibliyi etməsi və "Formula 1 Grand Prix" yarışlarının ölkəmizdə keçirilməsi ilə əlaqədar olaraq XIX Respublika Gənclər Debat Forumu: Yaz mövsümü "Beynəlxalq tədbirlərin keçirilməsinin ölkənin inkişafında rolu" mövzusu ətrafında baş tutub. Q.Məmmədov Azərbaycan Respublikasının Gənclər və İdman Nazirliyinin maliyyə dəstəyi ilə Azərbaycan və rus bölmələri üzrə ümumilikdə 1000-ə yaxın gənci əhatə etmiş layihə çərçivəsində 63 təlim, 32 turnir, 7 forum, 11 ekspert görüşünün baş tutduğunu qeyd edib. O, 18-19 may tarixlərində baş tutmuş Bakı Gənclər Debat Forumu ilə yanaşı, Sumqayıt, Gəncə, Şəki, Mingəçevir, Lənkəran bölgələrindən olan debatçıların Regional Debat Forumlarını yekunlaşdırdığını deyib.\nADU-nun 3 komandasının qoşulduğu Forumda ADU-nun "DeBabat" və "Dereprobates" komandaları final oyununda yarışıb.


Nazirə “müjdə”: Ziya Məmmədovun icra başçıları işdən çıxarılır – Sensasiya | Bizimxeber\nNazirə “müjdə”: Ziya Məmmədovun icra başçıları işdən çıxarılır – Sensasiya\n28 Dekabr 2016 / 12:48 / Baxış sayı: 3090\nNəqliyyat nazirinin kurasiyasında olan icra hakimlərinin vəzifədən kənarlaşdırılması gözlənilir\nZiya Məmmədovun nəzarətindəki Ucar, Goranboy və Qubada yeni icra başçısı təyinatları olacağı xəbər verilir. Bu barədə Politika.Az-a daxil olan məlumata görə, Ucarın rəhbəri Mənsur Məmmədov, Goranboyun şefi Nizaməddin Quliyev və Qubanın təzə başçısı Yaşar Məmmədov postu ilə vidalaşa bilər.\nM.Məmmədov və N.Quliyev barəsində internet resurslarında axtarış etməklə hansı əməllərin sahibi olduqları üzə çıxır. Onların adları xoşagəlməz işlərdə hallanıb. Hakimiyyət komandanı yeniləmək və gəncləşdirmək siyasətini gücləndirmək tərəfdarıdır. Gedişatdan belə anlaşılır ki, Ziya Məmmədovun durumu kifayət qədər bərbaddır və bu səbəbdən də o, təkcə özü deyil, həmçinin əyan-əşrəfini də çöllərə salıb.\nPolitika.Az-a verilən xəbərə görə, karyerasının qürub etdiyi bir zamanda oğlu, iş adamı Anar Məmmədovun dostu Trampın supergüc dövlətin prezidenti seçilməsi naziri ruhlandırmışdı. Lakin gələn son xəbərlərə görə, mərkəzin təlimatı əsasında Məmmədovların Tramp çıxışının bağlanması qərara alınıb. Onun Trampla əlaqələrinin inkişaf etdirilməsi və hakimiyyətdə yüksəlişi məqbul sayılmayıb.\nDonald Trampın ABŞ-ın prezidenti seçilməsi nəqliyyat naziri Ziya Məmmədovu şad-xürrəm etmişdi. Məlumata görə, nazir sevincindən yerə göyə sığmırdı. Məmmədovlar dünənə qədər bütünlüklə hakimiyyətdən uzaqlaşdırılmışdı. Nazirin səlahiyyətləri azaldılmışdı, avtovağzal çökdürülmüşdü, Elton Məmmədov mandatsız qalmışdı, oğlu Aynar və nazir oğlu Anarın əvvəlki fəallığı nəzərə çarpmırdı.Nazirliyin bəzi səlahiyyətləri alınaraq başqa qurumlara verilib, eyni zamanda tabeliyindəki bir sıra strukturlar onun tərkibindən çıxarılıb. Bu səlahiyyətlər hər dəfə azalanda nəqliyyat naziri Ziya Məmmədovun da işdən çıxarılacağı iddiaları gündəmi zəbt edib.


Xəbər 17/05/2021 13:22\n“Atam hərbçi olub. Onun yaddaşının dərinliklərindən süzülən mətləbli xatirələr, bu xatirələrdən doğan məsləhətlər övladlarının gələcək həyatının formalaşmasında əhəmiyyətli oldu. Buna müəyyən mənada, pedaqoji xarakterli də deyə bilərik. Hər misrasında həyat fəlsəfəsini, milli-mənəvi dəyərləri oxucuya aşılayan xalq şairi Məmməd Araz İnfil kişinin kəlmələrinin cəminə “Atamın kitabı” deyib. Müharibə görən, döyüşən ataların, babaların döyüş xatirələri oğulların dəyərli vətənpərvərlik kitabıdır. Atamın həyat yolundan və könül xatirəsindən gələn ifadələr mənim də, qardaşımın da həyat yolunu işıqlandırdı. Böyük qardaşım Ramil qərar verdi ki, hərbçi olacaq. Nəticədə ali hərbi təhsilini uğurla başa vuraraq zabit oldu. Hazırda Hərbi Hava Qüvvələrinin “N” hərbi hissəsində Mİ-24 hücum və hərbi nəqliyyat helikopterində pilotdur. Ramil kimi, mənim də ata sənətinə rəğbətim vardı. Eləcə də qardaşımın hərbi mundirinin məndə yaratdığı həvəs həyat yolumu müəyyənləşdirdi”.\nOxumağa dəyər: İlham Əliyevlə Ərdoğan Türkiyə-Uels matçında - Foto\nO, şərəfli təyyarəçilik peşəsini seçəndə ailənisinin reaksiyasından danışıb: “Səmimi cavab verəcəm. Atam uzun illər hərbi xidmətin çətinliklərini və şərəfini yaşayıb. Bunları uşaqlıqdan biz də yaşamışıq. Sonra qardaşım hərbi mundir daşımağın məğrurluğunu hiss etdi. Lakin hər ikisi bu yolun mənim üçün çətin olacağını deyirdi. Çünki həmyaşıdlarımla müqayisədə fiziki cəhətdən xeyli zəif idim. Bu səbəbdən də deyirdilər ki, sən bacarmazsan, hərbçi ola bilməzsən. Anam Sevinc məni ağ xalatda, həkim olaraq görmək istəyirdi. Lakin atam da, qardaşım da, anam da qəlbimdə tumurcuqlanan arzularımdan xəbərsiz idilər. Çünki 2004-cü ildə qardaşım C.Naxçıvanski adına Hərbi Liseydə oxuyanda mən 6-cı sinifdəydim. Həftə sonları Ramil hərbi geyimdə evə gələndə, hərbi xidmətin çətinliklərindən söz açardı. Maraqlısı burasındadır ki, mənim qəlbimdə tumurcuqlanan hərbçi olmaq arzusu qardaşımın sözləri ilə daha da alovlanır, çiçək açırdı. Həmin ildən qərar verdim ki, mən də forma daşıyacağam. Bütün peşələr şərəflidir, lakin mənim üçün həyat amalı, ən yüksək pillə hərbçi olmaq idi. Ailəm başqa peşədə uğur qazanacağımı düşünsə də, mən artıq qərarımı çoxdan vermişdim. Hərbçi olub, torpaqlarımızın işğaldan azad olunacağı gün döyüşənlərin sırasında olacaqdım. İki il məni bu fikrimdən daşındırmağa çalışdılar. Qardaşım deyirdi ki, sən zəifsən, yüklənmələrə, çətinliklərə tab gətirə bilməzsən. Amma mən qətiyyətlə bildirdim ki, mən bacaracam. Mütləq bacaracam. Beləliklə, 2006-cı ildə Cəmşid Naxçıvanski adına Hərbi Liseyə daxil oldum”.\n“Hərbi təhsilinizdə və təyyarəçi kimi formalaşmağınızda dəstək verənləriniz kimlər olub?” sualına Vətən Müharibəsi Qəhrəmanı belə cavab verib: “Bir təyyarəçi asanlıqla yetişmir. Çünki istər mənəvi, istər psixoloji, istərsə də fiziki baxımdan təyyarəçinin formalaşmasında təhsilindən ilk sərbəst uçuşunadək əməyi, əziyyəti olan insanlar olur. Bunun da ilk təməli hərbi təyyarəçilik məktəbində qoyulur. Orta məktəbdə, Cəmşid Naxçıvanski adına Hərbi Liseydə aldığım təhsil də buna zəmin yaratmışdı. Düşünürəm ki, təyyarəçi kimi yetişməyimdə təhsil ocaqlarında aldığım hərbi biliklər təcrübəli zabitlərin rəhbərliyi ilə keçdiyim təlim uçuşlarında nəticəsini verdi. Atalar sözündə deyildiyi kimi: “Yüz eşitməkdənsə, bir görmək yaxşıdır”. Belə ki, bu kəlamın doğruluğunu təlimatçı mayor Rəsul İsmayılovla L-39 təlim təyyarəsində uçarkən anladım. Yaşadığım hissləri sözlə ifadə etmək mümkün deyildi. Bu nə sinif otağında dərs oxumağa, nə də trenajorda maket təyyarə üzərində məşq etməyə bənzəyirdi. O gündən sonra təyyarəçi olduğumu bir daha dərindən dərk etdim. Növbəti uçuşlarımı Su-25 təyyarəsində Vətən Müharibəsi Qəhrəmanı şəhid polkovnik Zaur Nudirəliyev və Vətən Müharibəsi Qəhrəmanı general-mayor Namiq İslamzadə ilə həyata keçirdim. Bu gün qazandığım uğurlarda hər birinin əziyyəti, əməyi danılmazdır”.\nAçar sözlər:Naxçıvan, şəhid


Banklar Unibank, Bakı - Unibank yüzdən artıq müştərisini şad etdi\nUnibank yüzdən artıq müştərisini şad etdi\nUnibank müştəriləri arasına keçirilən və məcmu mükafat fondu 100 min manatdan çox olan lotereyalarının növbəti qaliblərini elan etdi.\n“Kreditinizi ödəyin və qazanın” adlı lotereyanın ilk tirajında 76 nəfər qalib seçildi. Tirajda ümumi məbləği 5 500 AZN təşkil edən mükafat fondu müştərilər arasında aşağıdakı qaydada bölündü - 1 qalib 500 manat, 25 qalib 100 manat və 50 nəfər 50 manat dəyərində pul mükafatı qazanıb.\nBundan başqa, Unibank kredit alan müştəriləri üçün keçirdiyi “Nağd kredit alın və qazanın” adlı lotereyanın 3-cü tirajının yekünlarını açıqladı. Bu lotereyada bəxtigətirənlərin sayı 26 oldu və onlardan 20 nəfər 100 manat, 4 nəfər 500 manat, 2 xoşbəxt müştəri isə 1000 manat məbləğində pul mükafatı qazandı. Unibank`dan nağd kredit cəlb edən müştərilər arasında lotereya 15 tirajdan ibarətdir, hər bir tirajın uduş fondu isə 6000 manata bərabərdir.\nQeyd edək ki, lotereyalar üzrə tirajların nəticələri 525-ci qəzet`də (17.01.2014 tarixli sayında) və http://unibank.az/az/about-bank/news/ ünvanında açıqlanıb.


Azərbaycanlılar yay istirahətini necə keçirib? - Ens.az - 4 dildə xəbərlər və ensiklopediya\nBBC Azərbaycanca üçün "Azərbaycan əhalisi istirahətini necə keçirir?" - sualına sakinlər cavab verir və təcrübələrini bölüşür.\n6 oktyabr 2017 20:27\nFotoqraf İradə Qədirova artıq bir ildən çoxdur ki, ölkədaxili turizmə, xüsusi ilə yürüş və kəmpinqə üstünlük verir.\n"İstirahət üçün əvvəllər bir neçə xarici ölkəyə səyahətə gedirdim. Son bir il ərzində isə həm maddi vəziyyət, həm işimi nəzərə alıb ölkə daxilində səfərlərə çıxıram. Amma bu da ucuz başa gəlmir,"- gənc fotoqraf deyir.\nQədirova bildirir ki, ucqar dağ kəndlərinə bir günlük yürüşün 45-50 manat xərci var. Ayda 2-3 dəfə yürüşə qatılarsa, aylıq məvacibindən bunun üçün 150-200 manat ayırmalı olur.\n"Fərdi səyahətlər baha başa gəlir. Təkcə çadırın qiyməti 150-200 manatdır. Bundan əlavə digər ləvazimatlar da var ki, kifayət qədər qiymətləri bahadır. Qısa müddətli yürüşlər üçün qrup şəklində yola çıxmaq daha sərfəlidir. Kəmpinqə ehtiyac olarsa təxminən 150 manata yaxın xərc çıxır. Bu zaman çadır, yataq torbası və başqa vasitələri tur təşkilatçısı özü təmin edir," - o deyir.\nGənc fotoqrafın sözlərinə görə, bu cür səyahətlər ölkə daxilində tədricən inkişaf etməyə başlayır. Sosial şəbəkələrdə vaxtaşırı yürüş və kəmpinqin təbliği gənclərin marağına səbəb olur.\n"Azərbaycanda əhali komfort mühitə, istirahətə öyrəşdiyi üçün bu cür aktiv həyatdan uzaq qalır. Bəzən komandamıza 70-75 yaşlı əcnəbilər qoşulur. Amma bizdə hələlik ən yuxarı yaş həddi 40-45 olub,"- Qədirova bildirir.\n"Avropada olarkən müşahidə etdim ki, səyahət, xüsusi ilə tələbələr üçün bir həyat tərzi, maraqdır və buna görə heç də onlara çox pul lazım olmur. Azərbaycanda isə bir çoxları üçün hələ də istirahət Türkiyəyə gedib, 2-3 həftəni çimərlikdə keçirməkdən ibarətdir," - 38 yaşlı Hüseyn Sultanoğlu deyir.\nSəyyah səfərlərində şəhərdaxili ictimai nəqliyyatdan minimum istifadə və ucuz qonaq evlərindən yararlanmaqla bir il öncə planlaşdırdığı marşrut üzrə ekonom səyahət edib. Son yay mövsümündə isə o dörd Avropa ölkəsi və on şəhəri gəzmək üçün toplam 800-900 avro xərclədiyini qeyd edir.\nHüseyn Sultanoğlunun fikrincə azərbaycanlıların istirahət və səyahətə vaxt ayırmamasına səbəb heç də çox zaman maddi durum olmur. O qeyd edir ki, hətta aylıq gəliri yüksək olanlar arasında istirahətinə prioritet kimi baxmayanlar, xarici dil biliyi olmadığınıdan səfər etmək istəməyənlər də var.\n"Avropa ölkələri üçün viza rejimi sadələşsə Azərbaycana turist axını çox olacaq. Belə olanda isə yerli əhali avropalılarla daha çox ünsiyyət qura biləcək, onlarda da digər ölkələri səyahət etmək marağı yaranacaq."- o deyir.\nHüseyn Sultanoğlu bildirir ki, ölkədaxili turizmin zəif inkişaf etməsinə səbəb təbliğatın və infrasturkturun düzgün olmamasıdır.\n"Azərbaycanda avtobus marşrutlarının cədvəli, gəziləcək şəhərin xəritəsi, məkanlar haqqında çox informasiya olmadığınıdan insanlar rahatlıqla səyahət edə bilmir. Turizmə maraq oyatmaq üçün ilk növbədə dövlət tədbir görməlidir, bunun təbliğatı olmalıdır,"- səyyah bildirir.\n"Bölgələrdəki 4-5 ulduzlu hotellərin qiyməti çox bahadır. Ucuz hotel, hostel olmalıdır ki insanlar seçim edə bilsin,"- Şahnaz və Hüseyn İsmayılovlar deyir.\nGənc ailənin fikrincə Azərbaycanda yalnız imkanlı təbəqə dəbdəbəli istirahətini bahalı hotellərdə keçirə bilir. Ekonom turizm, ucuz səyahət mədəniyyəti hələ ki formalaşmadığından az büdcə ilə səyahət edənlər üçün seçim imkanları demək olar ki, yoxdur.\n"Öz büdcəmizlə ildə ən azı bir-iki dəfə xaricə səyahət edirik. Həmişə də ekonom büdcə ilə səfərə çıxırıq. Həm ailənin xərclərini nəzərə alırıq, həm də bu cür aktiv istirahət daha maraqlı olur. Qalacaq yer kimi hotel deyil, hostelləri seçirik," - Hüseyn İsmayılov əlavə edir.\nİsmayilovlar ailəsi bildirir ki, bu il maddi xərcləri çox olduğundan xaricə səyahət edə bilməyiblər. Əvəzində yay tətilini ölkə daxilində bölgələrə səfər edərək keçiriblər. Bu istirahətlərinə görə onlar təxminən 200-300 manat xərcləməli olublar.\n"Adətən hansısa bölgəyə istirahətə gedəndə sosial şəbəkədə yazaraq kömək istəyirəm. Dostlarımız çoxdu deyə sərfəli qiymətlə qalacaq yeri tapa bilirik. Amma hamının ətrafı geniş deyil. Ona görə ekonom səyahət etmək imkanları olmur," - Şahnaz Hüseynova bildirir.\nGənc ailənin fikrincə, xaricə səyahət edən birinin aylıq gəliri minimum 500 manat olmalıdır. Bu halda o ekonom büdcədən yararlanmaqla səyahətini planlaya bilər.


Nur-az.com - Terrorçular Suriyanın Adra şəhərində ələviləri soyqırım ediblər\nTerrorçular Suriyanın Adra şəhərində ələviləri soyqırım ediblər\nŞahidlərin sözlərinə görə, qaniçənlər heç qadın və uşaqlara da rəhm etməyiblər\n«Ən-Nusra Cəbhəsi» terror təşkilatının mindən çox silahlı terrorçusu Dəməşqin 40 km-dəki Adra şəhərinə hücum edərək, qətliam törədiblər. Ekstremistlərin qatı dumandan istifadə edərək şəhəri müdafiə edən milli müdafiəyə hücum etdikləri bildirilir. Hərbçilər müqavimət göstərsələr də qarşı tərəfin sayının çoxluğu onların uğursuzluğuna səbəb olub.\nTerrorçular yerli sənayeçilərin və onların ailələrinin yaşayış mənzillərinə hücum çəkiblər. Aralarında ərəblərin üstünlük təşkil elədiyi muzdurlar ələviləri qətliam ediblər. Şahidlərin sözlərinə görə, qaniçənlər heç qadın və uşaqlara da rəhm etməyiblər. Qurbanların sayı hələ naməlumdur. Bütöv ailələr soyqırım edilib, evlər müəssisələr yanıdırıb.\nTerrorçuların hücumu şəhərdə panikaya səbəb olub. Sakinlərin yarısı zirzəmilərdə gizlənib, digərləri qonşu Əl-Küteyfəyə pənah aparıb. Bu müddətdə silahlı dəstə üzvləri yerli ərzaq anbarlarını qarət ediblər, həmçinin mazut ehtiyatı da mənimsənilib.\nQətliam yerinə özünü çatdıran Suriya qoşunları hazırda terrorçularla mübarizə aparır. Şəhər küçələrində döyüşlər gedir.\nEkstremistlərin şəhərə İraq sərhədindən girdiyi düşünülür. Ehtimal ki, terrorçular bu soyqırımı etməklə Suriya Ordusunun dağlıq Kalyamun ərazisindəki əməliyyatdan diqqətini yayındırmağı və qoşunun yarısını Adraya cəlb etməsini istəyiblər./faktxəbər/


“Killerlər atama hücum edir”- azərbaycanlı iş adamına qarşı sui-qəsd planının yeni təfərrüatları » Avrasiya.Net\n19 yan 21:48hadise\nMusavat.com bu cinayət işi üzrə yeni təfərrüatlar əldə edib. Zərərçəkmişlərin, şahidlərin ifadələrindən hadisənin yeni təfərrüatları üzə çıxıb.\nBildirək ki, “Ümumrusiya Azərbaycan Konqresinin” Ulyanovski regional bölməsinin sədri Hüseynov İslam Rövşən oğlunun mühafizəçisini öldürməkdə, özünü isə öldürməyə cəhddə ittiham edilən 1977-ci il təvəllüdlü Salyan şəhər sakini Bağırov Ramin Ramiz oğlunun məhkəməsi keçirilib.\nBelə ki, Ramin Bağırov qohumu Nahid Zahidovla birlikdə plan quraraq “Ümumrusiya Azərbaycan Konqresinin” Ulyanovski regional bölməsinin sədri İslam Hüseynovu öldürmək istəyiblər. Bu sui-qəsd planı Nahid Zahidov tərəfindən təklif olunub. İslam Hüseynov Nahid Zahidovun iş və ticarət əlaqələri ilə bağlı təklifini qəbul etmədiyi üçün aralarında mübahisə yaranıb.\nİslam Hüseynovdan kobud cavab alan Nahid Zahidov şəxsi düşmənçilik zəminində onu öldürmək qərarına gəlib. Nahid Zahidov İslam Hüsynovun mühafizəçilərlə gəzdiyinə görə bunu təkbaşına edə bilməyəcəyini düşündüyündən Ramin Bağırovla bu işi görməyi planlaşdırıb.\nOnlar qanunsuz olaraq "İJ-78-7,6" və "6P42" modelli qaz tapançalarından kustar üsulla hazırlanmış iki ədəd odlu silah hesab edilən tapança, patronlar, səs boğucuları əldə edib maşında gizlədiblər. İstintaq müəyyən edib ki, hər iki şəxs 11 sentyabr 2012-ci il tarixdə saat 12:20 radələrində İslam Hüseynovu izləyib, mühafizəçisi İqor Beznosyuk ilə işə gəldiyini görüblər.\nOfisə gələrək əvvəlcə İqor Beznosyukla danışıb və İslam Hüseynovla görüşmək istədiklərini, maddi yardım almaq üçün gəldiklərini deyiblər. Mühafizəçi onları İslam Hüseynovun otağına dəvət edib. Onlar otağa daxil olarkən əvvəlcə mühafiçəyə 7 dəfə atəş açıblar. İqor Beznosyuk döş qəfəsindən, boyun, çiyin və sifət nahiyələrindən aldığı güllə yaraları ilə yerindəcə keçinib. Daha sonra Nahid Zahidovla İslam Hüseynov əlbəyaxa olublar.\nİş üzrə zərərçəkmiş Rövşən Hüseynov ifadəsində göstərib ki, dostu Amillə atasının iş yerinə gedib. R.Hüseynov söyləyib ki, atası iclasda olduğu üçün onu gözləyiblər.\n“Atamla görüşəndən sonra otaqdan çıxdım. Bir nəfər dəhlizdə məndən atamın tək olub-olmadığını soruşdu. Mən də “bəli” cavabını verdim. Həmin vaxt dəhlizin əks tərəfində stulda 35 yaşlı eynəkli bir kişi də gördüm. Həmin şəxslər özlərini şübhəli aparırdı. Buna görə də onlara tərəf baxdım. Biri atamın iş otağına girdi, onun ardınca isə digəri. İkinci girənin gödəkçəsinin altından səsboğucusu olan silah çıxartdığını gördüm. Atamın təhlükədə olduğunu bilib dostum Amili də çağıraraq ofisə tərəf qaçdıq. Silah səsləri eşitdim. Otağa çatanda mühafizəçi İqor yerdə uzanmışdı, atam isə iki kişi ilə mübarizə aparırdı. “Killer”lərdən biri tapançanı atamın başına tuşlamışdı. Onun üz nahiyəsinə yumruqla zərbələr vurdum, tapança əlindən düşdü. Hər ikisi mənə hücum etdi, əlbəyəaxa olanda biri bıçaq çıxarıb məni vuranda Amil içəri girdi və stulla onu vurdu. Digər “killer” bıçaq çıxarıb məni vuranda atam arxadan onun başından vurdu. Hər iksi otaqdan çıxıb qaçdılar”- deyə zərərçəkmiş bildirib.\nŞahid Amil Hüseynov da istintaqda dindirilən zaman Rövşən Hüseynovla eyni məzmunlu ifadə verib. O deyib ki, Rövşənin “killerlər atama hücum edir”- deyə qışqırdığını eşidib, onun yanına gəlib.\nBu iş üzrə həbs edilən digər şəxs, hazırda Moskvada həbsxanada cəza çəkən Nahid Zahidovun da ifadəsi məlum olub. O deyib ki, 2012-ci ildə bir neçə dəfə İslam Hüseynova zəng edib yenidən yaxın münasibətlər qurmağı, işi və ticarəti ilə əlaqədar öz köməyini təklif edib. Nahid Zahidov söyləyib ki, İslam Hüseynov ona kobud formada rədd cavabı verib və bundan sonra aralarında ziddiyyət, şəxsi düşmənçilik yaranıb.\nİfadəsinin davamında Zahidov qətl planı qurduğunu etiraf edib: “İslamın mühafizəçilərlə gəzdiyini bilirdim. Bunu təkbaşına edə bilməyəcəyimi düşündüm. Moskvaya gəlib Raminlə danışdım. Razılaşdıqdan sonra İslamın ofisinə getdik. Məndə səsboğucusu olan kiçik tapança, Ramin də isə “PM” markalı tapança var idi. İslamın ofisinə daxil olanda mühafizəçisinə müalicə üçün maddi yardım almağa gəldiyimizi dedik. Kabinetə girəndə İslam silahları görüb qışqırmağa başladı. Mühafizəçi qışqırığı eşidərək Ramin Bağırova hücum etdi. İslam da mənə hücum etdi. Tapançanın səs boğucusundan tutdu. Tapançanı kənara atıb bıçağı çıxardım. Cavan oğlan içəri girəndə bıçağı atıb kabinetdən qaçdım. Ramin də kabinetdən qaçdı. Sonra Raminin İslamın mühafizəçisini öldürdüyünü dedi. Buna görə Raminə iradımı bildirdim”.\nRamin Bağırov isə elan olunmuş ittihamla özünü təqsirli bilməyib. Deyib ki, qohumu Nahid Zahidovla İslam Hüseynovun yanına gedib. Həmin vaxt İslam Hüseynov və adamları Nahid Zahidova hücum edib. Ramin Bağırov özünü müdafiə edərək oradan qaçdığını və Azərbaycana qayıtdığını deyib.\nQeyd edək ki, Ramin Bağırov Lənkəran Ağır Cinayətlər Məhkəməsinin hökmü ilə nəzərdə tutulmuş cinayətləri törətməkdə təqsirli bilinib 13 il müddətinə azadlıqdan məhrum edilib.\nƏmisi arvadı ilə intim əlaqəyə girdi, sonra... - Azərbaycanda DƏHŞƏTLİ OLAYİki dostun həbsxana DƏHŞƏTİ – Gəncədə ŞOK HADİSƏLənkəranskinin Şamaxıdakı tərəfdarlarından – ŞikayətAzTV sədri haqda 7 milyonluq iddia: Özü xahiş edirdi“Arif Alışanov ona mənim yanımda 2-3 milyon verib..." – AzTV sədrinin bacı ...


Anesteziyanı məğlub edin - Balaca uşaq - 2021\nAnesteziyanı məğlub edin\nHər gün bir Facebook divarı kömək üçün müraciətlərə basdırılır. Şirin körpənin üzləri, ürəkaçan çəkilişlər, dramatik hekayələr. Xəstə uşaqların valideynləri mübarizə aparır. Və biz Getdikcə, oxumadan, əks olunmadan, düşünmədən geri qalırıq. "Hamıya kömək edə bilmirəm. Paylaşın - başqalarına kömək edək ”. Düşünürsən ki, bəzən? Bəlkə bir şey dəyişdirməyə dəyər?\nNiyə kömək etmirik? Beləliklə, mənimsəmə, fırıldaqçılıq və ... qələmlər\nBir neçə il əvvəl ictimai qalmaqal ictimaiyyəti şoka salmışdı. İctimai yardım təşkilatlarından birinin qurucusu ianələrdən pul mənimsədi. İş daha da kədərlidir ki, cinayət baş verməmişdən əvvəl Jakub iewpiewak, onun haqqında danışdığımız üçün mütləq bir səlahiyyət idi. Əvvəlcə İnternetdə uşaqların təhlükəsizliyinə diqqət çəkdi. Kidprotect-in qurucusu, hər cür təməl və təşkilatlara inam bir damla gətirdi.\nPolşada da şirkətlər var xəstə uşaqların istifadəsində ixtisaslaşır. Bu tip şirkətlərin işçiləri könüllü olduqlarını iddia edərək qələmlər, xəstə uşaqların şəkilləri olan kartpostallar, kərpic satırlar. Təəssüf ki, bu tip gadget alıcılarının düşündüklərindən fərqli olaraq, bu şəkildə əldə edilən pullar ehtiyaclı uşaqlara getmir. Ehtiyacı olanlara "şəkli borc vermək" müqabilində ayda bir neçə yüz zlotis qədər gülünc miqdar əldə edirlər. Bu şəkildə toplanan külli miqdarda pul, çevik rəhbərlərin hesablarına köçürülür. Təəssüf ki, bu cür şirkətlər (donorlara kolleksiyaların əsl mahiyyəti barədə məlumat verməməkdən başqa) qanuni fəaliyyət göstərir.\nBunlar da olur gizli səhv əməllər - qeyri-qanuni toplanışlar, xəstə uşaqların oğurlanan şəkilləri, fırıldaqçılıq, mənimsəmə. İnsanlar dəstək axtaran başqalarının dürüstlüyünə getdikcə şübhə edir. Hər fırıldaqçılıq həqiqətən ehtiyacı olanlara zərər verir. Kömək istəyərkən bizi təhqir edir.\nCopyright 2021 \_ Anesteziyanı məğlub edin...


TARİF-İXTİSAS XÜSUSİYYƏTLƏRİ - Azərbaycan respublikasi əMƏk və ƏhaliNİn sosial müdafiƏSİ naziRLİYİNİn kollegiyasi\nAzərbaycan respublikasi əMƏk və ƏhaliNİn sosial müdafiƏSİ naziRLİYİNİn kollegiyasi\nYüklə 496,99 Kb.\nölçüsü 496,99 Kb.\nÖdəniş dərəcələrinə ixtisas tələbləri\nMuzey direktoru; Muzey tipli müəssisənin direktoru\nTurizm agentliyinin direktoru; Turizm müəssisəsinin direktoru Əmək funksiyası\nTurizm informasiya mərkəzinin direktoru\nMədəni-maarif müəssisəsinin direktorunun iqtisadi məsələlər üzrə müavini - baş mühasibi; Turizm müəssisəsinin direktorunun iqtisadi məsələlər üzrə müavini - baş mühasibi\nUşaq musiqi (incəsənət, rəssamlıq, muğam və s.) məktəbinin direktoru; Xoreoqrafiya məktəbinin direktoru Əmək funksiyası.\nKitabxana direktoru (müdiri);\nMərkəzləşdirilmiş kitabxana sisteminin direktoru (müdiri)\nƏmək funksiyası. Kitabxana işini təşkil edir. Kitabxananın elmi və təsərrüfat-istehsalat fəaliyyətinə rəhbərlik edir. Müəyyən edilmiş qaydada perspektiv və cari işlər planını təsdiq edir. Oxuculara vaxtında xidmət göstərilməsinə nəzarət edir. İnformasiya və kitabxananın işinin formalaşdırılması işlərini, kitab təbliği və sərgisinin keçirilməsi kimi aktiv tədbirləri təşkil edir. Başqa kitabxanalarla kitabxanalararası abonement üzrə əlaqələr yaradır. Kitabxana məsələləri üzrə beynəlxalq kitabxana təşkilatları, elmi-texniki informasiya orqanları, ictimai təşkilatlar, arxivlər və başqa idarə və müəssisələr ilə daimi əlaqə saxlayır. Kitabxananın lazımi texniki vasitələrlə təmin edilməsi üçün tədbirlər görür. Kitabxanada veb-saytının, elektron kataloqun və elektron kitabxananın yaradılmasına və idarə olunmasına, yeni elektron resursların, bazaların yaradılmasına, elektron kataloqun kataloqlaşdırma, komplektləşdirmə, oxucu, kitab verilməsi modullarının işinin təşkilinə və avtomatlaşdırılmış kitabxana-informasiya sisteminin fəaliyyətinə nəzarət edir. Kitabxana işinin mexanikləşdirilməsinə səy göstərir. Kitabxananı ixtisaslı kadrlarla təmin edir. İşçilərin bilik və bacarıqlarından səmərəli istifadə edir. İşçilərin ixtisaslarının artırılması üçün tədbirlər həyata keçirir. Əmək intizamının gücləndirilməsi üçün işçilərin maddi həvəsləndirilməsi, eləcə də zəruri hallarda onlara inzibati tənbeh verilməsi üçün tədbirlər görür. Kitabxananın müəyyən olunmuş forma üzrə müasir və sistematik uçot fəaliyyətini təşkil edir. İşçilərin müəssisədaxili intizam qaydalarına, əməyin mühafizəsi, texniki təhlükəsizlik, istehsalat sanitariyası, yanğından mühafizə norma və qaydalarına riayət etmələrinə nəzarət edir. \nBilməlidir: kitabxana işi sahəsinə aid normativ hüquqi aktları; mədəni-maarif, turizm müəssisələrinin inkişaf perspektivlərini, bu sahədə qanunvericiliyi, dövlət proqramlarını; yuxarı orqanların kitabxana işinə dair qərar, əmr, sərəncam və digər sənədlərini; kitabxanaşünaslıq və biblioqrafiya nəzəriyyəsini; xarici və ölkədaxili kitabxanaların qabaqcıl iş təcrübəsini; iqtisadiyyatın əsaslarını; əməyin təşkili və idarə olunmasını; əmək qanunvericiliyinin əsaslarını; əmək müqavilələrinin bağlanmasını; əməyin mühafizəsi, texniki təhlükəsizlik, istehsalat sanitariyası və yanğından mühafizə norma və qaydalarını.\nÖdəniş dərəcələrinə ixtisas tələbləri: ali ixtisas təhsili və ixtisası üzrə 5 ildən az olmayaraq əmək stajı.\n13-cü dərəcə: IV qrupa aid olan kitabxanalarda (mərkəzləşdirilmiş kitabxana sistemində) çalışdıqda və ixtisası üzrə 5 ildən az olmayaraq əmək stajı olduqda;\n14-cü dərəcə: IV qrupa aid olan kitabxanalarda (mərkəzləşdirilmiş kitabxana sistemində) çalışdıqda və ixtisası üzrə 7 ildən az olmayaraq əmək stajı olduqda;\n15-ci dərəcə: III qrupa aid olan kitabxanalarda (mərkəzləşdirilmiş kitabxana sistemində);\n16-cı dərəcə: II qrupa aid olan kitabxanalarda (mərkəzləşdirilmiş kitabxana sistemində);\n17-ci dərəcə: I qrupa aid olan kitabxanalarda (mərkəzləşdirilmiş kitabxana sistemində) və muxtar respublika miqyaslı kitabxanalarda;\n18-ci dərəcə: respublika miqyaslı elmi, uşaq və gənclər, gözdən əlillər və s. təyinatlı kitabxanalarda;\n19-cu dərəcə: milli statusa malik kitabxanalarda.\nMuzey tipli müəssisənin direktoru\nƏmək funksiyası. Əsasnaməsinə (nizamnaməsinə) uyğun olaraq muzeyə və ya muzey tipli müəssisəyə rəhbərlik edir. Əhalinin ideya-siyasi və mənəvi tərbiyəsi məqsədilə bədii və mədəni irsin, ölkənin, eləcə də dünya mədəniyyətinin ən yaxşı mədəniyyət incilərinin elmi cəhətdən təbliğini təşkil edir. Muzeyə gələnlərə elmi-mədəni, estetik baxışların formalaşmasına kömək üçün elmi-təbliğat işini aparır. Muzey işinin perspektiv cari planlarını təsdiq edir. Müəyyən edilmiş qaydada elmi əlaqələri, yerli və xarici muzeylərdə sərgi mübadiləsini təşkil edir. Muzey fondunun təkmilləşdirilməsini, onların öyrənilməsini və mühafizəsini təmin edir. Muzey fondunun uçotunu, qeydiyyatını, xüsusi təchizatlı fond xəzinələrində onların yerləşdirilməsini, həmçinin bərpa işlərini təşkil edir.\nİctimai təşkilatlar, müəssisələr, idarələr, təhsil ocaqları və digər təşkilatlar ilə daima əlaqə yaradır. Muzeyi ixtisaslı kadrlarla təmin edir. Muzey işçilərinin yaradıcı təşəbbüsünün inkişafına, onların ixtisaslarının artırılmasına kömək edir.\nİqtisadi və inzibati üsullardan, maddi və mənəvi amillərdən səmərəli istifadə etməklə muzeyin fəaliyyətinin təkmilləşdirilməsinə çalışır. Pul vəsaitinin düzgün xərclənməsini, muzey əşyalarının və kolleksiyalarının qorunub saxlanmasını təmin edir. Muzeydə qeydiyyat, uçot və hesabat işlərini təşkil edir.\nBilməlidir: muzey işinin iqtisadi və sosial inkişafının əsas istiqamətlərini müəyyənləşdirən normativ hüquqi aktları, dövlət proqramlarını; yuxarı dövlət orqanlarının muzey işi üzrə qərar, sərəncam, əmr və sair sənədlərini; muzey fondunun uçotunu, qeydiyyatını və mühafizəsini; muzeyin elmi-tədqiqat, elmi-təbliğat, ekspozisiya-sərgi, metodik, bərpa və nəşriyyat işlərinin aparılması üsullarını; xarici və ölkədaxili muzeylərin qabaqcıl iş təcrübəsini; muzeyşünaslığı; iqtisadiyyatın və idarəetmənin əsaslarını; işçilərin əmək haqlarının ödənilməsi sistemini, maddi həvəsləndirmənin formalarını; əmək qanunvericiliyinin əsaslarını; əməyin mühafizəsi, texniki təhlükəsizlik, istehsalat sanitariyası və yanğından mühafizə norma və qaydalarını.\n13-cü dərəcə: səyyar xarakterli muzey tipli müəssisələrdə;\n14-cü dərəcə: IV qrupa aid olan muzeylərdə (muzey tipli müəssisələrdə);\n15-ci dərəcə: III qrupa aid olan muzeylərdə (muzey tipli müəssisələrdə);\n16-cı dərəcə: II qrupa aid olan muzeylərdə (muzey tipli müəssisələrdə);\n17-ci dərəcə: I qrupa aid olan muzeylərdə (muzey tipli müəssisələrdə), muxtar respublika miqyaslı muzeylərdə, nadir kolleksiyalı muzeylərdə (təsdiq edilmiş siyahı üzrə), digər təşkilatlar üçün elmi-metodiki mərkəz sayılan muzeylərdə;\n18-ci dərəcə: respublika əhəmiyyətli muzeylərdə və yaxud muzey tipli müəssisələrdə (təsdiq edilmiş siyahı üzrə);\n19-cu dərəcə: müvafiq beynəlxalq təşkilatın üzvü olan, 40 ildən çox fəaliyyətdə olan elmi-tədqiqat fəaliyyətli respublika miqyaslı muzeylərdə (muzey tipli müəssisələrdə) və ya milli statusa malik muzeylərdə (muzey tipli müəssisələrdə)”.\nƏmək funksiyası. Qüvvədə olan qanunvericiliyə uyğun olaraq mehmanxananın istehsalat-təsərrüfat və iqtisadi-maliyyə fəaliyyətini idarə edir. Qəbul edilən qərarlara, mehmanxananın əmlakının saxlanılmasına və səmərəli istifadə edilməsinə görə tam məsuliyyət daşıyır. Mehmanxananın təsərrüfat-maliyyə fəaliyyəti, əmlakından səmərəli istifadə edilməsi ilə bağlı qəbul etdiyi qərarların nəticələrinə görə məsuliyyət daşıyır. Mehmanxananın struktur bölmələrinin qarşılıqlı fəaliyyətini təşkil edir. Onların fəaliyyətini işin keyfiyyətinin yüksəldilməsinə, göstərilən xidmətlərin satış həcminin və gəlirlərin artırılmasına, göstərilən xidmətlərin dünya standartlarına uyğun olmasına, rəqabət qabiliyyətli olmağa, bina və avadanlığın texniki təhlükəsizlik norma və qaydalarına uyğun olaraq istismar edilməsinə yönəldir. İşçi heyətin sanitar-gigiyenik və yanğından mühafizə norma və qaydalarına riayət etmələrini təmin edir. Müştərilərə göstərilən xidmətin keyfiyyətinə, yaşayış otaqlarının təmizliyinə, düzgün istifadə edilməsinə və pasport rejiminə riayət edilməsinə nəzarəti həyata keçirir. Mehmanxananın yerli büdcə və xidmət göstərən bank müəssisəsi qarşısında, biznes-planda, təsərrüfat və əmək müqavilələrində nəzərdə tutulan öhdəliklərinin yerinə yetirilməsini təmin edir.\nQabaqcıl yerli və xarici təcrübəni, yeni texnika və texnologiyanı öyrənməklə istehsalat-təsərrüfat işlərini təşkil edir. Mehmanxananı peşəkar kadrlarla təmin etmək məqsədilə tədbirlər həyata keçirir. İşçilər tərəfindən əmək intizamına riayət edilməsinə nəzarət edir və mehmanxanada göstərilən xidmətlərin keyfiyyətinə müəssisədaxili qiymət verir. Mehmanxanada işçilərin işə qəbul edilməsi, əmək intizamına riayət edilməsi, işdən azad edilməsi, onlara inzibati tənbeh verilməsi üçün müvafiq qaydada qərar qəbul edir. Təsərrüfat-maliyyə fəaliyyəti haqqında hesabatın aparılmasını və vaxtında təqdim olunmasını təmin edir. Mehmanxananın təsərrüfat fəaliyyəti və əmlakla bağlı maraqlarını məhkəmədə və dövlət idarəetmə orqanlarında müdafiə edir.\nBilməlidir: mehmanxana xidmətinin iqtisadi və sosial inkişafının əsas istiqamətlərini müəyyənləşdirən normativ hüquqi aktları, dövlət proqramlarını; yuxarı dövlət orqanlarının mehmanxana işi üzrə qərar, sərəncam, əmr və sair sənədlərini; mehmanxananın nizamnaməsini, müəssisədaxili intizam qaydalarını, mehmanxananın inzibati-təsərrüfat fəaliyyətinə dair metodiki materialları; müştərilərə xidmətin təşkili qaydalarını; cari və perspektiv proqnozlaşdırmanı; qabaqcıl iş təcrübəsini; idarəetmənin və əmək qanunvericiliyinin əsaslarını; işçilərin əmək haqlarının ödənilməsi sistemini, maddi həvəsləndirmənin formalarını; psixologiyanın əsaslarını; əməyin mühafizəsi, texniki təhlükəsizlik, istehsalat sanitariyası və yanğından mühafizə norma və qaydalarını.\nÖdəniş dərəcələrinə ixtisas tələbləri: müvafiq sahə üzrə ali ixtisas təhsili və müvafiq sahə üzrə 3 ildən az olmayaraq əmək stajı.\n15-ci dərəcə: IV qrupa aid olan mehmanxanalarda;\n16-cı dərəcə: III qrupa aid olan mehmanxanalarda;\n17-ci dərəcə: II qrupa aid olan mehmanxanalarda;\n18-ci dərəcə: I qrupa aid olan mehmanxanalarda.\nTurizm agentliyinin direktoru;\nTurizm müəssisəsinin direktoru\nƏmək funksiyası: Qüvvədə olan qanunvericiliyə uyğun olaraq turist agentliyinin təsərrüfat-maliyyə və iqtisadi fəaliyyətinə ümumi rəhbərliyi həyata keçirir. Tabeliyində olan struktur bölmələrin işinə rəhbərlik edir. Turist agentliyinin təsərrüfat-maliyyə fəaliyyəti, əmlakından səmərəli istifadə edilməsi ilə bağlı qəbul etdiyi qərarların nəticələrinə görə məsuliyyət daşıyır. Planlaşdırılmış maliyyə-iqtisadi göstəricilərin yerinə yetirilməsini təmin edir. Cari və perspektiv turizm xidmətlərinin göstərilməsi və məhsullarının realizə istiqamətlərinin və həcminin planlaşdırılması işinə rəhbərlik edir. Tabeliyində olan struktur bölmələrinin qarşılıqlı səmərəli fəaliyyətini təşkil edir, sosial-iqtisadi aspektlər və bazar iqtisadiyyatı prinsipləri nəzərə alınmaqla onların fəaliyyətini təkmilləşdirir və inkişaf etdirir. Milli və xarici bazarda rəqabət qabiliyyətli olmaq üçün əhalinin turist xidmətlərinə olan tələbatının öyrənilməsi, xidmət həcminin və mənfəətin artırılması, dünya standartlarına uyğun xidmətlər göstərməklə keyfiyyətin yüksəldilməsi istiqamətində struktur bölmələrlə birgə iş aparır.\nTəsərrüfat və biznes planlarının, eləcə də turizm xidmətlərinin və məhsullarının sifarişçiləri qarşısında öhdəliklərin yerinə yetirilməsi üçün zəruri tədbirlər görür. Turizm agentliyinə ixtisaslı kadrları işə qəbul edir, onların peşə biliklərinin və təcrübələrinin artırılması, həyat və sağlamlıqlarının qorunması, əmək haqlarının vaxtında ödənilməsi və işin nəticələrinə görə mükafatlandırılması, əmək intizamına riayət etmələri üçün müvafiq tədbirlər görür.\nTabeliyində olan struktur bölmələrin rəhbərləri (direktor müavinləri, filial rəhbərləri)arasında iş bölgüsü aparır. Maddi resurslardan səmərəli istifadə edilməsinə, görülən işlərin nəticələrinə və keyfiyyətinə, işçilər tərəfindən əmək intizamına riayət edilməsinə nəzarət edir və ümumilikdə turizm agentliyi tərəfindən göstərilən xidmətlərin keyfiyyətinə qiymət verir. Turizm agentliyinin fəaliyyətinin bütün istiqamətləri üzrə əmrlər verir.\nQanunvericiliyə uyğun olaraq müəssisədaxili intizam qaydalarını, işçilərin məzuniyyət cədvəlini, vəzifə təlimatlarını və digər təşkilati-hüquqi sənədləri təsdiq edir. İşçilərin vəzifədə irəli çəkilməsi, işə qəbul edilməsi, işdən azad edilməsi, onlara inzibati tənbeh verilməsi üçün müvafiq qaydada qərar qəbul edir. Turizm agentliyində uçot işlərini təşkil edir və aidiyyəti qurumlara hesabatın verilməsini təmin edir.\nTurizm agentliyini məhkəmələrdə, dövlət orqanlarında və ya digər təsərrüfat subyektləri ilə münasibətdə təmsil edir.\nBilməlidir: turizm işinin iqtisadi və sosial inkişafının əsas istiqamətlərini müəyyənləşdirən normativ hüquqi aktları, dövlət proqramlarını; yuxarı dövlət orqanlarının turizm fəaliyyəti üzrə qərar, sərəncam, əmr və sair sənədlərini; turizmin inkişaf konsepsiyasını; marketinq nəzəriyyəsini və metodlarını, turizm məhsullarının marketinqini; turizm xidmətləri bazarının konyunkturasını; turizm fəaliyyətinin iqtisadiyyatını və təşkilini; turizmdə nəqliyyat sistemlərini; vergitutmanın və mühasibat uçotunun əsaslarını; planlaşdırmanın əsalarını, strateji və operativ planlaşdırmanı; istehsalat menecmenti nəzəriyyəsinin əsaslarını; turizm agentliyinin maliyyə-təsərrüfat və biznes planlarının tərtib və təsdiq edilməsini; əmək müqaviləsinin və mülki-hüquqi müqavilələrin bağlanılması qaydasını; kargüzarlıq işlərinin aparılmasının əsaslarını; əmək qanunvericiliyinin əsaslarını; işçilərin əmək haqlarının ödənilməsi sistemini, maddi həvəsləndirmənin formalarını; psixologiyanın əsaslarını; əməyin mühafizəsi, texniki təhlükəsizlik, istehsalat sanitariyası və yanğından mühafizə norma və qaydalarını.\nÖdəniş dərəcələrinə ixtisas tələbləri: ali ixtisas təhsili, “Turizmdə menecment və marketinq” üzrə əlavə hazırlıq, turizm sahəsində rəhbər vəzifələrdə 5 ildən az olmayaraq əmək stajı.\n15-ci dərəcə: I qrupa aid olan turizm agentliyində (turizm müəssisəsində);\n16-cı dərəcə: II qrupa aid olan turizm agentliyində (turizm müəssisəsində);\n17-ci dərəcə: III qrupa aid olan turizm agentliyində (turizm müəssisəsində);\n18-ci dərəcə: IV qrupa aid olan turizm agentliyində (turizm müəssisəsində).\nƏmək funksiyası: Qüvvədə olan qanunvericiliyə uyğun olaraq turizm informasiya mərkəzinin təsərrüfat-maliyyə və iqtisadi fəaliyyətinə ümumi rəhbərliyi həyata keçirir. Turizm informasiya mərkəzinin təsərrüfat-maliyyə fəaliyyəti, əmlakından səmərəli istifadə edilməsi ilə bağlı qəbul etdiyi qərarların nəticələrinə görə məsuliyyət daşıyır. Turizm informasiya mərkəzinin iş planının hazırlanmasını təmin edir.\nTurizm informasiya mərkəzinə ixtisaslı kadrları işə qəbul edir, onların peşə biliklərinin və təcrübələrinin artırılması, işinin nəticələrinə görə mükafatlandırılması və əmək intizamına riayət etmələri üçün müvafiq tədbirlər görür.\nTabeliyində olan rəhbər işçilər (direktor müavinləri, filial rəhbərləri) və mütəxəssislər arasında iş bölgüsü aparır. Turizm informasiya mərkəzinin sərəncamına verilmiş maddi-texniki təminat vasitələrini işçilərin iş həcminə uyğun olaraq bölüşdürür. Maddi resurslardan səmərəli istifadə edilməsinə, görülən işlərin nəticələrinə və keyfiyyətinə, işçilər tərəfindən əmək intizamına riayət edilməsinə nəzarət edir. Kargüzarlıq işinin aparılmasını təşkil edir. Öz səlahiyyətləri daxilində əmr və göstərişlər verir. Turizm informasiya mərkəzinin tabeliyində olan qurumların işini tənzimləyir.\nQanunvericiliyə uyğun olaraq müəssisədaxili intizam qaydalarını, işçilərin məzuniyyət cədvəlini, vəzifə təlimatlarını və digər təşkilati-hüquqi sənədləri təsdiq edir. İşçilərin vəzifədə irəli çəkilməsi, işə qəbul edilməsi, işdən azad edilməsi, onlara inzibati tənbeh verilməsi üçün müvafiq qaydada qərar qəbul edir.\nTurizm informasiya mərkəzini məhkəmələrdə, dövlət orqanlarında və ya digər təsərrüfat subyektləri ilə münasibətdə təmsil edir.\nBilməlidir: turizm işinin iqtisadi və sosial inkişafının əsas istiqamətlərini müəyyənləşdirən normativ hüquqi aktları, dövlət proqramlarını; yuxarı dövlət orqanlarının turizm fəaliyyəti üzrə qərar, sərəncam, əmr və sair sənədlərini; turizmin inkişaf konsepsiyasını; marketinq nəzəriyyəsini və metodlarını, turizm məhsullarının marketinqini; turizm xidmətləri bazarının konyunkturasını; turizm fəaliyyətinin iqtisadiyyatını və təşkilini; turizmdə nəqliyyat sistemlərini; vergitutmanın və mühasibat uçotunun əsaslarını; planlaşdırmanın əsalarını, strateji və operativ planlaşdırmanı; istehsalat menecmenti nəzəriyyəsinin əsaslarını; turizm informasiya mərkəzinin maliyyə-təsərrüfat və biznes planlarının tərtib və təsdiq edilməsini; əmək müqaviləsinin və mülki-hüquqi müqavilələrin bağlanılması qaydasını; kargüzarlıq işlərinin aparılmasının əsaslarını; əmək qanunvericiliyinin əsaslarını; işçilərin əmək haqlarının ödənilməsi sistemini, maddi həvəsləndirmənin formalarını; psixologiyanın əsaslarını; əməyin mühafizəsi, texniki təhlükəsizlik, istehsalat sanitariyası və yanğından mühafizə norma və qaydalarını.\nÖdəniş dərəcələrinə ixtisas tələbləri: ali təhsil, “Turizmdə menecment və marketinq” üzrə əlavə hazırlıq, turizm sahəsində rəhbər vəzifələrdə 5 ildən az olmayaraq əmək stajı.\n16-cı dərəcə: şəhər və rayonlarda (Bakı şəhəri istisna olmaqla) yerləşən turizm informasiya mərkəzlərində;\n17-ci dərəcə: Bakı şəhərində yerləşən turizm informasiya mərkəzində.\nƏmək funksiyası. Müəssisənin maliyyə-təsərrüfat fəaliyyətinə rəhbərlik edir. Müəssisə tərəfindən həyata keçirilən bütün təsərrüfat əməliyyatlarının mühasibat uçotu hesabında (həmçinin mühasibat uçotu registrlərində) düzgün əks etdirilməsini, ona nəzarəti, operativ məlumatların təqdim edilməsini, mühasibat (maliyyə) hesabatlarının müəyyən edilmiş müddətlərdə tərtib və təqdim edilməsini təmin edir. Müəssisənin struktur bölmələri ilə əlaqəli surətdə maliyyə təsərrüfat fəaliyyətinin iqtisadi təhlilinin həyata keçirilməsini təmin edir.\nDaxil olan pul vəsaitlərinin, mal-material qiymətlilərinin və əsas vəsaitlərin uçotunu, mühasibat uçotu hesablarında onların hərəkətini, xərclər smetasının hazırlanmasını, aidiyyəti maliyyə xidmətlərin yerinə yetirilməsini təşkil edir. Maliyyə hesabat və kredit əməliyyatlarının, müəssisənin maliyyə-təsərrüfat fəaliyyətinin yekunları üzrə əməliyyatların uçotunu təşkil edir. Əmək haqqı ödənişləri, dövlət büdcəsinə ödəmələr, məcburi dövlət sosial sığorta ayırmaları, vergi ödənişləri, kapital qoyuluşu və qanunvericiliklə müəyyən edilmiş digər ödəmələr üzrə əməliyyatları vaxtında və keyfiyyətlə tərtib edir və yerinə yetirilməsini təmin edir.\nİlkin mühasibat sənədlərinin, hesablaşmaların və ödəniş öhdəliklərinin, əmək haqqı fondunun sərf olunmasının, vəzifə maaşlarının təyin edilməsinin, pul vəsaitlərinin, əmtəə-mal qiymətlilərinin və əsas fondların inventarlaşmasının mühasibat uçotu və hesabatının düzgün aparılmasına nəzarət edir.\nPul vəsaitləri və mal-material qiymətlilərinin çatışmazlıqları və mənimsənilməsi haqqında sənədlərin tərtibində iştirak edir. Ştat, maliyyə və kassa intizamına ciddi əməl edilməsi, inzibati təsərrüfat və digər xərclərin, debitor borclarının, çatışmazlıqların və itkilərin mühasibat balanslarından silinməsi işlərini görür. Mühasibat sənədlərinin çoxaldılması, tərtib edilməsi və arxivə təhvil verilməsinin müəyyən edilmiş qaydada yerinə yetirilməsinə nəzarət edir. Mühasibat məsələləri, nəzarət, hesabat və iqtisadi təhlil üzrə kitabxananın struktur bölmələrinin işçilərinə rəhbərlik edir. Əmək intizamının gücləndirilməsi üçün işçilərin maddi həvəsləndirilməsi, eləcə də zəruri hallarda onlara inzibati tənbeh verilməsi üçün tədbirlər görür.\nİşçilərin müəssisədaxili intizam qaydalarına, əməyin mühafizəsi, texniki təhlükəsizlik, istehsalat sanitariyası, yanğından mühafizə norma və qaydalarına riayət etmələrinə nəzarət edir.\nBilməlidir: müəssisənin aid edildiyi sahə üzrə normativ hüquqi aktları və aidiyyəti dövlət proqramlarını; müəssisənin maliyyə-təsərrüfat fəaliyyətinə aid olan maliyyə və nəzarət-təftiş orqanlarının və digər rəhbər orqanların metodiki, normativ və digər rəhbər materiallarını; yuxarı orqanların müəssisənin işinə dair qərar, əmr, sərəncam və digər sənədlərini; müəssisənin inkişaf perspektivlərini və maliyyə-təsərrüfat fəaliyyətinin təkmilləşdirilməsində qabaqcıl təcrübəni; mühasibat uçotunun təşkilini və mühasibat hesabatlarının və balansının tərtib edilməsi qaydalarını; maliyyə hesablarının forma və qaydalarını; pul, maddi vəsaitlərin daxil edilməsi, qəbulu, saxlanılması, silinməsi və xərclənməsi qaydalarını; debitor borclarının silinməsi qaydalarını; debitor və kreditorlarla hesablaşma qaydalarını; yoxlama və təftişin aparılma qaydalarını; iqtisadiyyatın əsaslarını; istehsalın, əməyin və idarəetmənin təşkilini; mülki hüququ, əmək, maliyyə və təsərrüfat qanunvericiliyini; əməyin mühafizəsi, texniki təhlükəsizlik, istehsalat sanitariyası və yanğından mühafizə norma və qaydalarını.\nÖdəniş dərəcələrinə ixtisas tələbləri: mühasibat uçotu üzrə ali ixtisas təhsili və maliyyə-mühasibat işi üzrə 10 ildən az olmayaraq əmək stajı və milli status almış mədəni-maarif və ya turizm müəssisəsinin direktorunun (müdirinin) iqtisadi məsələlər üzrə müavini - baş mühasibi vəzifəsini yerinə yetirdikdə-- aylıq vəzifə maaşı müəssisə direktorunun (müdirinin) vəzifə maaşından 10-20 faiz aşağı məbləğdə müəyyən olunur.\nUşaq musiqi (incəsənət, rəssamlıq, muğam və s.) məktəbinin direktoru;\nXoreoqrafiya məktəbinin direktoru\nƏmək funksiyası. Əsasnaməsinə uyğun olaraq məktəbin fəaliyyətini təşkil edir. İncəsənətin müəyyən istiqaməti üzrə məktəbdə təhsil proqramlarının hazırlanmasını və təsdiq edilməsini təmin edir. Təhsilin bütün mərhələlərində işlərin düzgün təşkilinə, tələbələrin (şagirdlərin) keyfiyyətli bilik almasına, təhsilinin səmərəli aparılmasına nəzarət edir. İstedadlı tələbələrin (şagirdlərin) müxtəlif müsabiqələrdə iştirak etməsinə şərait yaradır. Məktəbdə qabaqcıl təcrübənin tətbiqinə səy göstərir. Dövlət tərəfindən ayrılan, habelə qanunvericiliklə müəyyən edilmiş qaydada məktəbin büdcəsinə digər mənbələrdən daxil olan vəsaitlərin səmərəli və məqsədyönlü xərclənməsini təmin edir. Müəllimlərin ixtisaslarının artırılması üçün lazımı şərait yaradır. Kadrların seçilməsi və yerləşdirilməsi məsələlərini həyata keçirir. Məktəbin lazımi avadanlıq və texniki vasitələrlə təmin edilməsi üçün tədbirlər görür, onlardan düzgün istifadə olunmasını təmin edir. Əmək intizamının gücləndirilməsi üçün işçilərin maddi həvəsləndirilməsi, eləcə də zəruri hallarda onlara inzibati tənbeh verilməsi üçün tədbirlər görür. Məktəbin fəaliyyəti üzrə tələb olunan uçot və hesabat işlərini təşkil edir. Məktəbdə əməyin mühafizəsi, sanitar-gigiyena, texniki təhlükəsizlik və yanğından mühafizə norma və qaydalarına riayət edilməsinə nəzarət edir.\nBilməlidir: milli mədəniyyətin və incəsənətin inkişafını müəyyənləşdirən normativ hüquqi aktları, dövlət proqramlarını; aidiyyəti orqanların incəsənətin tədris olunan müəyyən istiqaməti ilə əlaqədar qərar, sərəncam və digər sənədlərini; pedaqogikanı və pedaqoji psixologiyanı; xarici və ölkədaxili incəsənət məktəblərinin qabaqcıl iş təcrübəsini; iqtisadiyyatın, əməyin təşkilinin və maliyyə təsərrüfat fəaliyyətinin əsaslarını; əməyin mühafizəsi, texniki təhlükəsizlik, istehsalat sanitariyası və yanğından mühafizə norma və qaydalarını.\nÖdəniş dərəcələrinə ixtisas tələbləri: ali ixtisas təhsili, ixtisası üzrə 5 ildən az olmayaraq pedaqoji əmək stajı və yaxud orta ixtisas təhsili və ixtisası üzrə 10 ildən az olmayaraq pedaqoji əmək stajı.\na) uşaq musiqi (incəsənət, rəssamlıq, muğam və s.) məktəbində:\n13-cü dərəcə: şagirdlərin sayı 100-dək olduqda;\n14-cü dərəcə: şagirdlərin sayı 100-dən 220-dək olduqda;\n15-ci dərəcə: şagirdlərin sayı 220-dən 360-dək olduqda;\n16-cı dərəcə: şagirdlərin sayı 360-dan 700-dək olduqda;\n17-ci dərəcə: şagirdlərin sayı 700-dən çox olduqda.